Στείλε το Φίλο μου Σχολείο: υπόθεση Ρουάντα - Βιβλίο Εκπαιδευτικού by actionaidhellas - issuu\nΓια τη συγγραφή αυτού του βιβλίου συνεργάστηκαν οι: Κατερίνα Βίγκου • Δασκάλα Θεόδωρος Γούτας • Καθηγητής Πληροφορικής Έλενα Καραγιάννη • Εικαστικός, Εκπαιδευτικός Εικαστικής Αγωγής Θεοφάνης Κατσάνος • Καθηγητής Αγγλικής Γλώσσας Αθανασία Χολέβα • Θεατρολόγος, Εκπαιδευτικός Θεατρικής Αγωγής Στο πλαίσιο του Ευρωπαϊκού προγράμματος Send my Friend to School, που για την Ελλάδα συντονίζει η ActionAid.\nΕικονογράφηση: Έλενα Καραγιάννη Τα πρόσωπα που απεικονίζονται στο βιβλίο είναι πραγματικοί κάτοικοι της περιοχής, που μας φιλοξένησαν, κατά τη διάρκεια του ταξιδιού μας τον Ιούλιο 2014.\nΓραφιστικός σχεδιασμός: Παυλίνα Αλεξανδροπούλου ISBN: 978-960-98173-3-2 © ActionAid Ελλάς\nΤον Ιούλιο του 2014 πέντε Έλληνες εκπαιδευτικοί από την πρωτοβάθμια και δευτεροβάθμια εκπαίδευση μαζί με 3 εκπαιδευτικούς της ActionAid, ταξίδεψαν στη Ρουάντα, για να ερευνήσουν τις συνθήκες της εκπαίδευσης σε μια χώρα που είναι ακόμα βαθιά πληγωμένη από την πολύ πρόσφατη Γενοκτονία του 1994, ακριβώς 20 χρόνια πριν το ταξίδι αυτό. Το ταξίδι των εκπαιδευτικών που θα γνωρίσετε και το υλικό που σχεδίασαν, εντάσσεται στο τριετές Ευρωπαϊκό πρόγραμμα Send My Friend to School, στο οποίο συμμετέχει η ActionAid Ελλάς από το 2013. Το πρόγραμμα αφορά στον Δεύτερο Αναπτυξιακό Στόχο της Χιλιετίας, σύμφωνα με τον οποίο μέχρι το 2015 όλα τα παιδιά του κόσμου θα έπρεπε να πηγαίνουν στο δημοτικό σχολείο. Το υλικό που κρατάτε στα χέρια σας περικλείει τις εντυπώσεις, τις εμπειρίες και τις σκέψεις της ομάδας γύρω από τη διαφορετική καθημερινότητα των οικογενειών που τους φιλοξένησαν στη Ρουάντα, καθώς και τους προβληματισμούς τους γύρω από την πρόσβαση στην εκπαίδευση. Το εκπαιδευτικό πακέτο είναι αποτέλεσμα μιας συνολικής προσπάθειας και μιας εξαιρετικής συνεργασίας ανάμεσα στους πέντε αξιόλογους εκπαιδευτικούς που επιλέχθηκαν. Ο τρόπος που δούλεψαν ήταν υποδειγματικός και το αποτέλεσμα αντικατοπτρίζει την αφοσίωση και τη δέσμευσή τους προς το έργο της ActionAid. Ελπίζουμε μέσα από αυτό το «ταξίδι» να γνωρίσετε μια από τις φτωχότερες χώρες του κόσμου και να εμπνευστείτε δημιουργικούς τρόπους να σταθείτε δίπλα στους κατοίκους της.\nΚαλώς ήρθατε στη χώρα των χιλίων λόφων... Δήμητρα Ντιρογιάννη Χρυσούλα Σταματούκου Μαρίζα Τσαχάλη Εκπαιδευτικός Τομέας ActionAid Ελλάς\nπροβλήματα έχουμε κι εδώ... Γιατί να μας νοιάζει η Αφρική;”\nρωτήσαμε μία εξάχρονη μαθήτρια.\nάνθρωποι”, μας απάντησε κοιτάζοντάς μας με παιδική απορία.\nαφού έχουμε κι εδώ προβλήματα...” επιμείναμε. “Ε,\nτότε να τα λύσουμε όλα μαζί”, είπε. Τόσο απλά.\nΠέντε Έλληνες εκπαιδευτικοί επιλεχθήκαμε από την ActionAid Ελλάδας, στο πλαίσιο του προγράμματος “Send my Friend to School”, για ένα ερευνητικό ταξίδι στη Ρουάντα. Για μας ήταν ένα ταξιδι ορόσημο. Ζήσαμε, μυρίσαμε, γευστήκαμε, αφουγκραστήκαμε τη χώρα. Στην Ελλάδα επιστρέψαμε πλουσιότεροι σε συναισθήματα κι εμπειρίες. “Η εκπαίδευση είναι το πιο ισχυρό όπλο που μπορείς να χρησιμοποιήσεις για να αλλάξεις τον κόσμο”, έγραψε ο Νέλσον Μαντέλα κι εμείς θελήσαμε να μοιραστούμε τις εμπειρίες του καθενός μας μέσα από το παρόν εκπαιδευτικό υλικό. Είναι εμπνευσμένο από πραγματικά γεγονότα, ανθρώπους και τόπους, γραμμένο με δημιουργικό τρόπο και μέσα από την προσωπική ματιά του καθενός μας.\nΑποτελείται από τρία σπονδυλωτά μέρη. •\tΤο ημερολόγιο, που βασίζεται σε κείμενά όλων μας, περιγράφει το εικοσιτετράωρο μιας εννιάχρονης μαθήτριας καθώς και καταστάσεις με υπαρκτά και ταυτόχρονα συμβολικά πρόσωπα. Η Honorine, ο Evariste και η Agatha είναι μέλη μιας από τις οικογένειες που μας φιλοξένησαν. Στα πρόσωπά τους αποτυπώνουμε στοιχεία των ανθρώπων που συναντήσαμε στην κοινότητα του Muko. •\tΤο ημερολόγιο μπορεί να διαβαστεί ως μια ιστορία που θα πυροδοτήσει συζητήσεις. Ωστόσο τα κείμενά του λειτουργούν ως αφόρμηση και συνδέονται άμεσα με το δεύτερο μέρος, τις δραστηριότητες. Είναι οργανωμένες σε διαφορετικές θεματικές ενότητες που σχετίζονται με το δικαίωμα στην εκπαίδευση, το ιστορικό πλαίσιο της Ρουάντα, την οικονομική της κατάσταση, τη φτώχεια, την ανάγκη για εργατικά χέρια, τις περιβαλλοντικές συνθήκες της χώρας κτλ. •\tΤο τρίτο μέρος είναι μια συλλογή από σύντομα, πρωτότυπα βίντεο που καταγράψαμε στο ταξίδι μας. Συνοδεύουν τις δραστηριότητες του δεύτερου μέρους και είναι διαθέσιμα στο κανάλι τις ActionAid Hellas στο vimeo (http://vimeo.com/user33678775). Οι λέξεις κλειδιά βοηθούν το συντονιστή να επιλέξει με όποια σειρά επιθυμεί από τις δραστηριότητες και να τους δώσει την έκταση που αρμόζει στην ομάδα. Σε κάθε ενότητα αξιοποιούμε διαφορετικά παιδαγωγικά εργαλεία δίχως να εξειδικεύουμε τους παιδαγωγικούς στόχους τους καθώς για τη δομή και το περιεχόμενό τους εμπνευστήκαμε από τις αρχές των Dewey, Malaguzzi, Freire και Gardner. Στόχους μας αποτέλεσαν η βιωματική αντιμετώπιση των θεμάτων, η καλλιέργεια της συνεργατικότητας, η ενθάρρυνση της κριτικής σκέψης και της έκφρασης διαφορετικών απόψεων, ο δημιουργικός διάλογος κι η αυτενέργεια των μαθητών. Ελπίζουμε να βρείτε χρήσιμο το εκπαιδευτικό μας υλικό και να διαπιστώσετε τη συστημικότητα του προβλήματος του αποκλεισμού 60 περίπου εκατομμυρίων παιδιών στον κόσμο από την πρωτοβάθμια εκπαίδευση. Μόλις μια χρονιά πριν εκπνεύσει η προθεσμία για την επίτευξη των αναπτυξιακών στόχων της χιλιετίας, ας εμπνευστούμε από τα λόγια της 16χρονης πια, Malala Yousafzai. Η ακτιβίστρια από το Πακιστάν, που κέρδισε το Παγκόσμιο Νόμπελ Ειρήνης για το 2014, δε σταμάτησε ποτέ να μάχεται υπέρ του δικαιώματος των παιδιών και ιδιαίτερα των κοριτσιών στην εκπαίδευση: «Μόρφωση για κάθε αγόρι και κορίτσι στον κόσμο. Το να κάθομαι σ΄ ένα θρανίο και να διαβάζω τα βιβλία μου με όλες τις φίλες μου από το σχολείο είναι δικαίωμά μου. Το να βλέπω κάθε μα κάθε ανθρώπινο πλάσμα μ΄ ένα χαμόγελο ευτυχίας είναι η ευχή μου. Με λένε Μαλάλα. Ο κόσμος μου άλλαξε, μα εγώ όχι.”\nΚαλή ανάγνωση, Έλενα, Θοδωρής, Κατερίνα, Νάσια, Φάνης.\nλεξεισ - κλειδια στερεότυπα\nΗ δική μας Ρουάντα! ΥΛΙΚΑ - ΕΡΓΑΛΕΙΑ σκληρό χαρτόνι (σε ό,τι διαστάσεις θέλετε)\nΠεριγραφή δραστηριότητας •\tΔιαβάστε την πρώτη σελίδα του ημερολογίου (σελ. 1) και έπειτα δημιουργήστε τη «δική σας» Ρουάντα. •\tΠάρτε ένα κομμάτι σκληρό χαρτόνι. Κόψτε απλά ή ακόμα καλύτερα φτιάξτε τρισδιάστατα γράμματα με τη λέξη Ρουάντα. Κολλήστε τα γράμματα όπως θέλετε πάνω στο χαρτόνι. •\tΔιαλέξτε τον τρόπο που θα αντλήσετε πληροφορίες για τη Ρουάντα. Μπορείτε να επισκεφτείτε την αίθουσα υπολογιστών, να συλλέξετε πληροφορίες και να τις διαβάσετε όλοι μαζί στο σχολείο, να διαβάσετε το δικό μας ημερολόγιο ή να κάνετε μία μικρή έρευνα ρωτώντας φίλους και γνωστούς. •\tΟ καθένας σας θα πρέπει να φέρει κάτι για τον κόσμο της Ρουάντα και να μας εξηγήσει τι συμβολίζει και γιατί το διάλεξε (π.χ. μερικά φασόλια, γιατί έμαθα ότι αυτό τρώνε, ένα κομμάτι χρωματιστό ύφασμα, γιατί έτσι είναι τα ρούχα τους κτλ.). •\tΤοποθετήστε τα διάφορα αντικείμενα, ζωγραφιές, λέξεις ή ό,τι άλλο έφερε ο καθένας από τους μαθητές, στη δική σας Ρουάντα. Κατά τη διάρκεια του προγράμματος μπορείτε να αλλάξετε το αρχικό αντικείμενο που βάλατε σε κάτι άλλο. Κάθε μαθητής όμως θα πρέπει να έχει τοποθετημένο ένα μόνο δικό του αντικείμενο στον κόσμο της Ρουάντα. •\tΒγάλτε φωτογραφίες τη δική σας Ρουάντα, καθώς αλλάζει. Συζητήστε τις αλλαγές. Γιατί αλλάζετε αντικείμενα, αλήθεια; Όταν αλλάζετε αντικείμενα, αλλάζει και κάτι μέσα σας;\nχρησιμοι συνδεσμοι Οδηγίες για 3διάστατα γράμματα http://goo.gl/lzTHTg\nλεξεισ - κλειδια αλληλεξάρτηση διαφορετικότητα αλληλεπίδραση\nH Ρουάντα στον κόσμο! ΥΛΙΚΑ - ΕΡΓΑΛΕΙΑ ηλεκτρονικοί υπολογιστές • διαδίκτυο • μολύβια • τετράδια • Google Earth\nΠεριγραφή δραστηριότητας •\tΔιαβάστε στην ολομέλεια το ημερολόγιο του Θοδωρή στο σημείο «Η ώρα είναι 6.00 το πρωί...τώρα που υπάρχει φως.» (σελ. 4). •\tΣτο εργαστήριο της Πληροφορικής χωριστείτε σε ομάδες το πολύ 3 ατόμων. •\tΣυζητείστε με την ομάδα σας σχετικά με το πού νομίζετε ότι βρίσκεται η Ρουάντα. •\tΧρησιμοποιείστε το Google Earth για να εντοπίστε τη Ρουάντα στην εικονική υδρόγειο. •\tΣε ένα φύλλο χαρτιού καταγράψτε ποια είναι η θέση της χώρας σε σχέση με τον Ισημερινό, σε ποιο ημισφαίριο ανήκει και με ποιες χώρες συνορεύει. •\tΑπό μια πρώτη ματιά, τι μπορείτε να συμπεράνετε σχετικά με τη βλάστησή της; Σημειώνονται βροχοπτώσεις στη χώρα; Αν ναι, σε ποιους μήνες; •\tΧρησιμοποιήστε την αγαπημένη σας μηχανή αναζήτησης για να βρείτε ποιος είναι ο πληθυσμός της χώρας και ποια η πρωτεύουσα της.\nπερισσοτερες ιδεες Χρησιμοποιείστε τον σχετικό πολυχάρτη και βρείτε ποιες κλιματικές συνθήκες (θερμοκρασία, βροχοπτώσεις) επικρατούν στην περιοχή του Ισημερινού και γιατί.\nχρησιμοι συνδεσμοι http://goo.gl/4aArZz (γεωμορφολογικός χάρτης, κλιματικών ζωνών, βροχοπτώσεων και θερμοκρασιών Αφρικής)\nλεξεισ - κλειδια στερεότυπα πολυπολιτισμικότητα διαφορετικότητα αποδοχή\nΓράφουμε τις ερωτήσεις μας! ΥΛΙΚΑ - ΕΡΓΑΛΕΙΑ φωτογραφία 1 • φωτογραφία 2 • φωτογραφία 3 • φωτογραφία 4 • φωτογραφία 5\nΠεριγραφή δραστηριότητας •\tΔιαβάστε στην ολομέλεια το ημερολόγιο του Θοδωρή στο σημείο «Η ώρα είναι 6.00 το πρωί...τώρα που υπάρχει φως.» (σελ. 4). •\tΧωριστείτε σε ομάδες των 5 το πολύ ατόμων και μοιραστείτε από μία φωτογραφία. •\tΓράψτε όλες τις ερωτήσεις που έχετε σχετικά με τη φωτογραφία. •\tΔιαλέξτε τις τέσσερις σημαντικότερες από αυτές. •\tΠαρουσιάστε τις ερωτήσεις σας σε μια άλλη ομάδα και βρείτε μαζί τις απαντήσεις. •\tΚαταγράψτε τις ερωτήσεις που δεν απαντήσατε και τις ερωτήσεις με τις απαντήσεις σας. Μην ξεχάστε να δικαιολογήστε τις απαντήσεις σας. •\tΠαρουσιάστε όλες τις φωτογραφίες, τις ερωτήσεις κι απαντήσεις σας στην ολομέλεια.\nπερισσοτερες ιδεες Επικοινωνήστε με τo εκπαιδευτικό τμήμα της ActionAid σχετικά με τις ερωτήσεις που πιθανά σας έμειναν αναπάντητες. Για στοιχεία επικοινωνίας στο www.actionaid.gr\nχρησιμοι συνδεσμοι http://education.actionaid.gr/\nλεξεισ - κλειδια αλληλεξάρτηση πολυπολιτισμικότητα διαφορετικότητα αποδοχή\nΣυμπληρώστε τις φωτογραφίες! ΥΛΙΚΑ - ΕΡΓΑΛΕΙΑ φωτογραφία 5 • μέρος φωτογραφίας 5 φωτογραφία 6 • μέρος φωτογραφίας 6 φωτογραφία 7 • μέρος φωτογραφίας 7 φωτογραφία 8 • μέρος φωτογραφίας 8\nΠεριγραφή δραστηριότητας •\tΧωριστείτε σε ομάδες των 5 το πολύ ατόμων και μοιραστείτε τα μέρη των φωτογραφιών. •\tΣυζητήστε με τα μέλη των ομάδων σας για το τι μπορεί να βρίσκεται στα υπόλοιπα μέρη των φωτογραφιών. Καταγράψτε τις απαντήσεις σας. •\tΠαρουσιάστε η κάθε ομάδα στην ολομέλεια τις απόψεις σας. •\tΖωγραφίστε με τις ομάδες σας τα υπόλοιπα μέρη των φωτογραφιών σας. •\tΠάρτε ολόκληρες τις φωτογραφίες, συγκρίντε τις με τις ζωγραφιές σας κι απαντήστε στις ακόλουθες ερωτήσεις: - Είναι οι ζωγραφιές σας διαφορετικές από τις φωτογραφίες; Αν ναι, γιατί; - Ήταν οι προβλέψεις σας σωστές; Είναι οι φωτογραφίες, όπως περιμένατε; Αν όχι, γιατί; - Τι πιστεύετε πως κάνουν οι άνθρωποι στις φωτογραφίες; - Ποια σχέση μπορείτε να εντοπίσετε μεταξύ όλων των φωτογραφιών;\nλεξεισ - κλειδια κουλτούρα συνθήκες διαβίωσης φυσικό περιβάλλον\nΤρίλιζα ΥΛΙΚΑ - ΕΡΓΑΛΕΙΑ φύλλο εργασίας\nΠεριγραφή δραστηριότητας •\tΧωριστείτε σε μικρές ομάδες. •\tΜοιράστε σε κάθε ομάδα ένα φύλλο εργασίας. •\tΣυναποφασίστε και καταλήξτε στις τρεις δραστηριότητες που θα επιλέξετε διαγώνια ή οριζόντια ώστε να σχηματίσετε τρίλιζα. •\tΠαρουσιάστε με δημιουργικό τρόπο το τελικό προϊόν στην ολομέλεια της τάξης.\nΑναλαβετε Δράση! Εκατοντάδες είναι οι οργανωμένες σχολικές ομάδες που έχουν συμμετάσχει στο πρόγραμμα Αναδοχής της ActionAid από το 1998 που ξεκίνησε τη δράση της στην Ελλάδα. Σχολεία ή τάξεις έχουν υποστηρίξει ολόκληρες κοινότητες του αναπτυσσόμενου κόσμου και έχουν συνδεθεί με παιδιά μακρινών χωρών της Ασίας, της Αφρικής και της Λ. Αμερικής. Γίνετε κι εσείς Ανάδοχη τάξη!\nχρησιμοι συνδεσμοι http://education.actionaid.gr/schoolsupporter\nλεξεισ - κλειδια στερεότυπα προκαταλήψιες\nΛέξεις με άποψη ΥΛΙΚΑ - ΕΡΓΑΛΕΙΑ\n2 βαζάκια • φωτογραφίες 9-14\nΠεριγραφή δραστηριότητας •\tΔιαβάστε την πρώτη σελίδα του ημερολογίου (σελ. 1). Σε ομάδες παρουσιάστε το κείμενο με 3 «ακίνητες εικόνες». Δώστε στους μαθητές να καταλάβουν πως μπορούν να δείξουν τα πάντα χρησιμοποιώντας 4 εργαλεία: τη στάση του σώματος, την έκφραση του προσώπου, την κατεύθυνση του βλέμματος, και τις σχέσεις των σωμάτων στο χώρο (πόσο κοντά ή μακριά βρίσκονται, αν είναι στραμμένοι προς τους άλλους ή αλλού κτλ). Φυσικά οι μαθητές μπορούν με τα σώματά τους να παραστήσουν έπιπλα, χώρους, άψυχα αντικείμενα, ζώα, πέρα από ανθρώπινες μορφές. •\tΠαρουσίασαν όλες οι ομάδες τις ίδιες εικόνες; Τι σας άρεσε περισσότερο σε αυτή τη δράση και τι σας δυσκόλεψε; •\tΑνατρέξτε πάλι στο κείμενο. Υπάρχουν σαφείς περιγραφές γι αυτά που είδαμε; Πώς φανταστήκατε τα αντικείμενα που περιγράφονται στο ημερολόγιο της Κατερίνας; Τι σχέση μπορεί να έχουν τα προσωπικά σας πρότυπα/ βιώματα με τις “ακίνητες εικόνες” που δημιουργήσατε; •\tΚάντε πάλι τις ακίνητες εικόνες, αλλά αυτή την φορά για το ίδιο σπίτι στην Ελλάδα. Ποιες ομοιότητες και ποιες διαφορές παρουσιάσατε στα δύο σπίτια; Από πού αντλήσατε τα στοιχεία για να παρουσιάσετε ένα σπίτι στην επαρχία της Ρουάντα; •\tΤι ιδιαίτερο παρατηρήσατε στον τρόπο που έγραψε την 1η παράγραφο του ημερολογίου της η Κατερίνα; Έχει γραφτεί επίτηδες χωρίς επίθετα. Το είχατε προσέξει; Ξαναγράψτε την λοιπόν, σε ομάδες, χρησιμοποιώντας επίθετα. •\tΠαρατηρήστε τις φωτογραφίες από τα σημεία που περιγράφονται. Θα κάνατε αλλαγές στο κείμενο που έχετε γράψει; Διαφέρει η πραγματικότητα από αυτό που περιγράψατε; •\tΑναρωτηθείτε: Τι είναι τα στερεότυπα; Πιστεύετε ότι σας επηρέασαν σε αυτή την άσκηση; Αν αυτή η παράγραφος είχε γραφτεί με επίθετα πιστεύετε ότι θα φαινόταν και η γνώμη του συγγραφέα; Υπάρχουν επίθετα που σχολιάζουν και επίθετα που απλά περιγράφουν. Ποια επίθετα βοηθούν να αναπαράγονται τα στερεότυπα και γιατί;\nΑναλαβετε Δράση! Πάρτε δύο βαζάκια και βάλτε τους τις εξής ετικέτες: επίθετα που σχολιάζουν και επίθετα που περιγράφουν. Φέρτε στο σχολείο εφημερίδες και προσπαθήστε να βρείτε πότε οι δημοσιογράφοι εκφέρουν τη δική τους άποψη και πότε περιγράφουν τα γεγονότα. Γράψτε και ρίξτε τα επίθετα στο αντίστοιχο βαζάκι. Με λίγη εξάσκηση θα μάθετε πότε να ξεχωρίζετε το σχολιασμό από την περιγραφή. Αυτή η δεξιότητα λέγεται κριτική σκέψη και είναι μεγάλος εχθρός για τα στερεότυπα!\nλεξεισ - κλειδια δικαίωμα στην εκπαίδευση παιδική εργασία\nΟ δρόμος για το σχολείο μου! ΥΛΙΚΑ - ΕΡΓΑΛΕΙΑ φωτογραφία 15 • διαδίκτυο • ηλεκτρονικοί υπολογιστές βιντεοπροβολέας ή διαδραστικός πίνακας • μολύβια • τετράδια\nΠεριγραφή δραστηριότητας •\tΣτην τάξη παρακολουθείστε το βίντεο στη διεύθυνση http://vimeo.com/109923541 και δείτε τη φωτογραφία 15. •\tΧωριστείτε σε ομάδες των πολύ 5 ατόμων και γράψτε στα τετράδιά σας πού νομίζετε ότι πηγαίνουν τα παιδιά. •\tΓιατί νομίζετε ότι τραγουδάνε; •\tΔιαβάστε στην ολομέλεια το ημερολόγιο του Θοδωρή στο σημείο «Συμφωνούμε με το Φάνη...τετάρτης δημοτικού». •\tΣυζητήστε στην ομάδα σας τη διαδρομή που ακολουθείτε εσείς για να φτάσετε στο σχολείο. •\tΓράψτε ποιες ομοιότητες και ποιες διαφορές εντοπίζετε σύμφωνα με όσα παρακολουθήσατε και διαβάσατε. Γιατί νομίζετε ότι υπάρχουν αυτές; •\tΠαρουσιάστε στην ολομέλεια τις απαντήσεις σας.\nΑναλαβετε Δράση! Δημιουργήστε το δικό σας βίντεο με τη διαδρομή που ακολουθείτε καθημερινά για να φτάσετε στο σχολείο. Επεξεργαστείτε το βίντεο προσθέτοντας μουσική και εφέ. Παρουσιάστε τις δημιουργίες σας στην ολομέλεια της τάξης.\nλεξεισ - κλειδια δικαίωμα στην εκπαίδευση εργασίες στο σπίτι οικογενειακές σχέσεις\nTo δίλημμα της Honorine ΥΛΙΚΑ - ΕΡΓΑΛΕΙΑ κάρτες ρόλων (παράρτημα)\nΠεριγραφή δραστηριότητας Ι. Αυτοσχεδιασμός •\tΔιαβάστε το τέλος από το ημερολόγιο της Νάσιας (σ. 11) “Η Honorine σηκώθηκε... στο σχολείο”. •\tΕντοπίστε αντικειμενικά στοιχεία του περιστατικού, όπως η χρονική στιγμή μέσα στη μέρα, τα πρόσωπα που εμπλέκονται, τη δυσκολία που υπάρχει κτλ. •\tΖητείστε από 2 εθελοντές να παίξουν τους ρόλους του Evariste και της Honorine, αφού διαβάσουν ατομικά τις κάρτες των ρόλων τους, για περισσότερες πληροφορίες. •\tΖητήστε τους να πάρουν τη θέση του ρόλου τους στο χώρο ακίνητοι, σαν να τους πατήσατε την παύση στο βίντεο. Θα πρέπει η στάση του σώματος, η έκφραση του προσώπου και το βλέμμα να ταιριάζουν με την περιγραφή της σκηνής (τι κάνουν ακριβώς τη στιγμή που θα ξεκινήσει ο αυτοσχεδιασμός;) •\tΞαναδιαβάστε σύντομα την παράγραφο. Με το τέλος της, ο αυτοσχεδιασμός ξεκινά. Παρακολουθείστε για λίγα λεπτά τα δύο πρόσωπα να επιχειρηματολογούν, υποστηρίζοντας το ρόλο και τη θέση τους. •\tΗ σκηνή μπορεί να ξαναπαιχτεί με άλλους μαθητές. Εναλλακτικά: •\tΧωρίστε όλη την τάξη σε δυάδες, μοιράστε κάρτες ρόλων σε όλα τα ζευγάρια και ζητείστε τους να πάρουν μια θέση στο χώρο, ξεκινώντας ταυτόχρονα όλοι με το σύνθημά σας να παίζουν. •\tΑφήστε λίγη ώρα για να εξελιχθούν οι διάλογοι και δώστε ένα σύνθημα για να παγώσει η δράση απότομα. •\tΑκουμπήστε διαδοχικά τα ζευγάρια, τα οποία μπορούν να ξεπαγώσουν για λίγες στιγμές και να συνεχίσουν τη σκηνή τους, ώστε οι υπόλοιποι να τους παρακολουθήσουν για λίγα στιγμιότυπα. Μπορείτε να εισαγάγετε και άλλα πρόσωπα στον αυτοσχεδιασμό εάν το επιθυμείτε (π.χ. την Agathe ή μια συμμαθήτρια της Honorine που έρχεται να την πάρει), εάν αυτό βοηθάει να εξερευνήσετε κι άλλες πιθανότητες. Φροντίστε να δώσετε μια αντίστοιχη κάρτα ρόλου στο πρόσωπο αυτό, με πληροφορίες που έχουν προκύψει από αυτήν την ενότητα.\nλεξεισ - κλειδια\n•\tΔημιουργείστε ομαδικούς ήρωες: στη μια μεριά του χώρου συγκεντρώνεται η ομάδα “Honorine” και στην άλλη η ομάδα “Evariste”. Αυτοσχεδιάστε ξανά τη σκηνή των δυο προσώπων. Τώρα οι δυο χαρακτήρες θα πρέπει να μιλούν με μία πρόταση κάθε φορά, αλλά αυτή θα πρέπει να ακούγεται από το στόμα διαφορετικού μαθητή, χωρίς προηγούμενη συνεννόηση! Ζητείστε από τους μαθητές να χτίζουν κάθε φορά σε όσα έχουν ακουστεί μέχρι τότε. ΙΙ. Καρέκλα της αλήθειας •\tΖητείστε από έναν εθελοντή να παίξει το ρόλο του Evariste ή της Honorine. •\tΕξηγείστε του ότι με το που θα καθίσει σε μια καρέκλα απέναντι από ολόκληρη την υπόλοιπη ομάδα, σταματάει να είναι ο εαυτός του και γίνεται ο χαρακτήρας της παραπάνω σκηνής (δεν έχει σημασία αν είναι αγόρι ή κορίτσι). •\tΟι υπόλοιποι μαθητές μπορούν να θέσουν διάφορες ερωτήσεις στο χαρακτήρα αυτό, προκειμένου να πάρουν πληροφορίες για το πώς ζει, σκέφτεται, αισθάνεται για όλα αυτά που συμβαίνουν. •\tΣταθείτε δίπλα στο μαθητή που κάθεται στην καρέκλα για να συντονίσετε τις ερωταπαντήσεις. Διευκρινίστε πως οι υπόλοιποι δε μπορούν να καταθέτουν σχόλια παρά μόνο να θέτουν ερωτήσεις. •\tΕνθαρρύνετε το πρόσωπο που κάθεται στην καρέκλα να παραμείνει συγκεντρωμένο, εντός ρόλου, ώστε να δίνει απαντήσεις όσο πιο κοντά στα δεδομένα των καρτών ρόλων γίνεται. •\tΑντικαταστήστε τον εθελοντή με άλλο πρόσωπο από την ομάδα μετά από κάποιες ερωτήσεις/απαντήσεις. Ο επόμενος θα πρέπει να χτίσει με τις απαντήσεις του πάνω σε όσα έχουν ακουστεί έως τώρα, με συνέπεια. •\tΞανακάνετε τη διαδικασία με όσους χαρακτήρες από τη σκηνή έχουν προκύψει και σας κινούν το ενδιαφέρον να τους εξερευνήσετε. Εάν προκύψουν πολλά ενδιαφέροντα νέα στοιχεία, μπορείτε να οδηγηθείτε σε αυτοσχεδιασμό ή συγγραφή νέων σκηνών από το παρελθόν, το παρόν ή το μέλλον των χαρακτήρων αυτών. •\tΣυζητείστε και καταγράψτε στον πίνακα τα βασικά σημεία της επιχειρηματολογίας των δύο πλευρών, σε αντίστοιχες λίστες. Αναλογιστείτε τη βαρύτητα του κάθε επιχειρήματος και ενισχύστε τα με νέες ιδέες, ή προσθέστε καινούρια επιχειρήματα. •\tΣκεφτείτε μερικές λύσεις, βραχυπρόθεσμες, μεσοπρόθεσμες ή μακροπρόθεσμες, ώστε η οικογένεια της Honorine να αντιμετωπίσει αυτήν αλλά και παρόμοιες δυσκολίες στο μέλλον.\nΙΙΙ. Γραφή σε ρόλο: •\tΔιαβάστε την παρακάτω οδηγία στην ομάδα σας: Μετά την πρωινή κουβέντα της Honorine με τον πατέρα της (Evariste) τα πράγματα πήραν το δρόμο τους. Το ίδιο βράδυ, πριν κοιμηθούν, οι δυο τους αποσύρθηκαν σε μια γωνιά του σπιτιού και κατέγραψαν στο ημερολόγιό τους την εμπειρία που είχαν σήμερα το πρωί. •\tΕπιλέξτε το ρόλο που επιθυμείτε από την σκηνή αυτή και γράψτε αυτή τη σελίδα του ημερολογίου του χαρακτήρα, σα να την έγραφε ο ίδιος. Θα έχει ενδιαφέρον εάν παίξατε τον ένα χαρακτήρα στον αυτοσχεδιασμό, να πάρετε τώρα το ρόλο του άλλου! •\tΦανταστείτε τι μπορεί να σκέφτεται αυτή τη στιγμή ο συγκεκριμένος άνθρωπος, πώς αισθάνεται, τι θα ήθελε να πει που δεν το είπε. •\tΕναλλακτικά του ημερολογίου, ζωγραφίστε την εμπειρία αυτή από τη μεριά ενός χαρακτήρα, ή δημιουργείστε ένα τραγούδι που να εκφράζει τις απόψεις και τα συναισθήματά του. •\tΔιαβάστε ή να παρουσιάστε τα παραπάνω στην υπόλοιπη ομάδα.\nΑναλαβετε Δράση! Εκατομμύρια παιδιά ανά τον κόσμο αντιμετωπίζουν τα ίδια ή και πολύ χειρότερα διλήμματα και προβλήματα στην οικογένειά τους σε σχέση με το σχολείο. 1.\tΕρευνήστε περιπτώσεις παιδιών από το Μuko και δείτε τα προβλήματα που αντιμετωπίζουν, που τους κρατάνε μακριά από το σχολείο. Μπορείτε να έρθετε σε επαφή με την ActionAid για περισσότερες πληροφορίες, να καλέσετε μια ομάδα της στην τάξη σας, ή να αναζητήσετε σχετικές πληροφορίες στο διαδίκτυο. 2.\tΓίνετε συνήγοροί τους, εμβαθύνοντας περισσότερο στα επιχειρήματα που θα μπορούσαν να χρησιμοποιήσουν για να πείσουν το περιβάλλον τους να τα στηρίξει ακόμα περισσότερο σε αυτήν τους την προσπάθεια. Χρησιμοποιείστε τις λίστες των επιχειρημάτων που φτιάξατε! 3.\tΟργανώστε μια παρουσίαση στη σχολική σας κοινότητα, παρουσιάζοντας σε συμμαθητές, γονείς, δασκάλους, περιπτώσεις παιδιών που αδυνατούν να πάνε σχολείο, ανά τον κόσμο. Παρουσιάστε επίσης τη λίστα με τα επιχειρήματα που φτιάξατε. Η παρουσίαση αυτή μπορεί να πάρει διάφορες μορφές, όπως μιας σύντομης αυτοσχεδιαστικής σκηνής σαν την παραπάνω, όπου θα ακούγονται τα επιχειρήματα από τους ίδιους τους ήρωες της ιστορίας. 4.\tΜπορείτε να παρουσιάσετε φωτογραφίες από τη χώρα ή το Μuko, ακόμα και να δημιουργήσετε ομαδικές κατασκευές, με τους ήρωες ή το περιβάλλον στο οποίο ζουν. 5.\tΓράψτε μηνύματα συμπαράστασης ή επιχειρηματολογίας και στείλτε τα σε παιδιά στο Μuko, μέσω της ActionAid.\nλεξεισ - κλειδια εκπαίδευση σχολείο\nΕννοιολογικός Χάρτης ΥΛΙΚΑ - ΕΡΓΑΛΕΙΑ μεγάλα χαρτόνια ή χαρτί του μέτρου • στυλό ή μαρκαδόροι\nΠεριγραφή δραστηριότητας •\tΧωριστείτε σε ομάδες των 5-6 ατόμων. Δώστε σε κάθε ομάδα από ένα μεγάλο χαρτί και υλικά για να γράψει. •\tΖητείστε από κάθε ομάδα να γράψει τη λέξη «σχολείο» στη μέση του χαρτιού και να την κυκλώσει. •\tΡωτήστε τους μαθητές ποια είναι η πρώτη λέξη που τους έρχεται στο μυαλό όταν ακούν τη λέξη «σχολείο». Κάθε αυθόρμητη σκέψη τους θα πρέπει να τη βάζουν σε έναν κύκλο γύρω από την αρχική λέξη, να την κυκλώνουν και να την ενώνουν με μια γραμμή με τον κεντρικό κύκλο. •\tΌταν όλοι γράψουν αυτά που τους έρχονται στο μυαλό, μπορούν να κάνουν το ίδιο και για κάθε μία από τις άλλες λέξεις που έγραψαν, τραβώντας γραμμές και σχηματίζοντας κι άλλους κύκλους με λέξεις. •\tΖητείστε από τις ομάδες να παρουσιάσουν τους χάρτες τους στην ολομέλεια, εξηγώντας λίγο το σκεπτικό τους - γιατί θεωρούν ότι οι λέξεις που έγραψαν συνδέονται. •\tΣυζητήστε στην ολομέλεια για κοινές ιδέες που έχουν προκύψει, ή για διαφορετικές ματιές που παρουσιάστηκαν. Τι βρίσκουμε ενδιαφέρον; Υπάρχουν αντιθέσεις; Γιατί; •\tΣυγκρίνετε τους χάρτες σας με έναν παρόμοιο που έφτιαξαν οι μαθητές του σχολείου Cabere στο Μuko, γύρω από τη λέξη σχολείο (παράρτημα). Τι παρατηρείτε; Ποιες κοινές σκέψεις εντοπίζετε; Ποιες διαφορές; Γιατί πιστεύετε ότι συμβαίνει αυτό; Σας εκπλήσσει αυτή η σύγκριση;\nΑναλαβετε Δράση! Η δραστηριότητα μπορεί να γίνει μια μέρα στο προαύλιο, με ολόκληρο το σχολείο, χωρισμένο σε ομάδες, στις οποίες καλό θα είναι να συμμετέχει ολόκληρη η σχολική κοινότητα (μαθητές και εκπαιδευτικοί). Τα ευρήματα μπορούν να παρουσιαστούν στο σύνολο του σχολείου και να συζητηθούν ανά τμήμα, ή ακόμα καλύτερα ανά τάξη ή σε μια ολομέλεια, αν αυτό είναι δυνατόν.\nλεξεισ - κλειδια εκπαίδευση γλώσσα, συμμετοχικότητα αυτοδιαχείριση\nΗ εκπαίδευση στον κόσμο! ΥΛΙΚΑ - ΕΡΓΑΛΕΙΑ διαδίκτυο • ηλεκτρονικοί υπολογιστές • βιντεοπροβολέας ή διαδραστικός πίνακας μολύβια • τετράδια • φωτογραφία 16 • φωτογραφία 17\nΠεριγραφή δραστηριότητας •\tΧωριστείτε σε ομάδες των 5 το πολύ ατόμων. •\tΓράψτε ποια νομίζετε ότι είναι τα προβλήματα των εκπαιδευτικών του σχολείου σας. Γιατί νομίζετε ότι υπάρχουν αυτά; Ποιοι ευθύνονται για την ύπαρξή τους; Πώς μπορούν να σταματήσουν να υπάρχουν; •\tΓράψτε ποια νομίζετε ότι είναι τα προβλήματα του σχολείου σας. Γιατί νομίζετε ότι υπάρχουν αυτά; Ποιοι ευθύνονται για την ύπαρξή τους; Πώς μπορείτε να συμβάλλετε στη βελτίωση της κατάστασης; Πώς μπορούν οι μαθητικές σας κοινότητες να εντοπίσουν προβλήματα λειτουργίας στο σχολείο; Με ποιους μπορείτε να συνεργαστείτε για την επίλυσή τους; Ποιους τρόπους προτείνετε για την αντιμετώπιση των προβλημάτων; •\tΣυζητήστε στην ολομέλεια τις απαντήσεις σας και καταγράψτε τις σε ένα μεγάλο χαρτόνι. •\tΔιαβάστε το ημερολόγιο του Θοδωρή στο σημείο “Στο σχολείο της Honorine...Μαζί τους κι εμείς” και συζητήστε πάνω στις ομοιότητες και τις διαφορές που εντοπίζετε.\nΑναλαβετε Δράση! 1. Συζητήστε με εκπαιδευτικούς του σχολείου σας σχετικά με τα προβλήματα που αντιμετωπίζουν στο εργασιακό τους περιβάλλον και καταγράψτε τα. Συζητήστε και για όσα τους αρέσουν στο σχολείο. Αναζητήστε τρόπους επίλυσης των προβλημάτων από κοινού. Κατόπιν, δημοσιεύστε στην σχολική εφημερίδα τα αποτελέσματα των ερευνών σας και συγκρίνετέ τα με όσα διαβάσατε στο κείμενο για τον εκπαιδευτικό από τη Ρουάντα. Εντοπίστε ομοιότητες και διαφορές και τους λόγους που υπάρχουν. 2. Καταγράψτε μια συνέντευξη ενός εκπαιδευτικού, ενός συμμαθητή σας ή/και ενός γονέα σε μορφή βίντεο και επεξεργαστείτε την. Αναρτήστε τη συνέντευξη στο σχολικό σας ιστολόγιο αφού εξασφαλίσετε τη σχετική συγκατάθεση. 3. Επικοινωνήστε ηλεκτρονικά με συμμαθητές σας από απομακρυσμένα σχολεία και συμφωνήστε στην ανταλλαγή του παραπάνω υλικού και στη σύγκριση των ευρημάτων σας. Δημοσιεύστε τα αποτελέσματά σας στα σχολικά σας ιστολόγια ή/και εφημερίδες. 4. Συζητήστε στην τάξη για τις έννοιες φτώχεια, υγειονομικές υπηρεσίες, διαφυλική ισότητα, δημοκρατική διακυβέρνηση. Πώς σχετίζονται οι επενδύσεις στην εκπαίδευση:\t• με τη μείωση της φτώχειας; • με τη βελτίωση των υγειονομικών υπηρεσιών; • με τη δημιουργία βιώσιμων πόρων;\t• με τη διασφάλιση μεγαλύτερης διαφυλικής ισότητας; • με την προώθηση της δημοκρατικής διακυβέρνησης;\nλεξεισ - κλειδια δικαιώματα εκπαίδευση ίσες ευκαιρίες\nΟ Κύβος του στοχασμού ΥΛΙΚΑ - ΕΡΓΑΛΕΙΑ φύλλα εργασίας\nΠεριγραφή δραστηριότητας •\tΑποφασίστε τον τρόπο με τον οποίο θα εργαστείτε (ζευγάρια, ομάδες). •\tΜοιράστε ανάλογα τα φύλλα εργασίας. •\tΚατασκευάστε τον κύβο. Ζωγραφίστε τους αριθμούς στις πλευρές. •\tΈχετε μπροστά σας το φύλλο εργασίας που αναφέρει τα Δέκα Θεμελιώδη Δικαιώματα στην Εκπαίδευση (στο φύλλο του εκπαιδευτικού περιλαμβάνεται και μία σύντομη επεξήγηση για το καθένα). •\tΈχετε μπροστά σας το φύλλο εργασίας που περιγράφει τη χρήση του κύβου. •\tΣυναποφασίστε ποιο Δικαίωμα στην Εκπαίδευση από τα δέκα που αναφέρονται στο φύλλο εργασίας θα επεξεργαστείτε. •\tΡίξτε το ζάρι. •\tΑντιστοιχήστε τον αριθμό που φέρατε με την αντίστοιχη διεργασία που καλείστε να επιτελέσετε σύμφωνα με το φύλλο εργασίας που περιγράφει τη χρήση του κύβου. •\tΠροετοιμαστείτε να μοιραστείτε τις σκέψεις σας με την ολομέλεια.\nΑναλαβετε Δράση! Ενημερωθείτε και πάρτε μέρος στην Παγκόσμια Εβδομάδα Δράσης για την Εκπαίδευση.\nΧρήσιμοι σύνδεσμοι: http://www.actionaid.org/publications/promoting-rights-schools-providing-quality-public-education http://education.actionaid.gr/GAW\nλεξεισ - κλειδια πρώτες ύλες δημιουργικότητα φαντασία\nΠαίζω & Μαθαίνω ΥΛΙΚΑ - ΕΡΓΑΛΕΙΑ\nανακυκλώσιμα υλικά (πλαστικές σακούλες, εφημερίδες, ύφασμα) • σπάγκος • ψαλίδι\nΠεριγραφή δραστηριότητας I. Μαντέψτε το παιχνίδι •\tΔείτε το βίντεο https://vimeo.com/109923622. •\tΠροσπαθήστε να μαντέψετε τον σκοπό του παιχνιδιού που παίζουν τα παιδιά και τους κανόνες του. •\tΠαίξτε το ίδιο παιχνίδι με τους φίλους σας. II. Φτιάξε μία άλλη μπάλα •\tΔείτε το βίντεο https://vimeo.com/109923215. •\tΔοκιμάστε με πλαστικές σακούλες και σπάγκο να φτιάξετε μια μπάλα σαν και εκείνη που έφτιαξε ο Ezekiel. Στη συνέχεια χρησιμοποιήστε την για να παίξετε κάποιο παιχνίδι με τους φίλους σας. Εξηγήστε τους την ιστορία αυτής της μπάλας.\nΠερισσότερες ιδέες •\tΧρησιμοποιήστε την τεχνική του Ezekiel για να φτιάξετε μπάλες σε διάφορα μεγέθη και συνδυασμούς υλικών (ύφασμα, χαρτί, κορδέλες κ.α.) που θα μπορούν να χρησιμοποιηθούν με άλλον σκοπό, π.χ.: να γίνουν ένα κολιέ, μια κουρτίνα με κρόσσια από τέτοιες μπάλες, ένα δαχτυλίδι, χριστουγεννιάτικα στολίδια κ.α. •\tΚάντε μια ομάδα και πειραματιστείτε με διάφορα υλικά και αντικείμενα που θεωρούνται άχρηστα, ώστε να φτιάξετε τα δικά σας αυτοσχέδια παιχνίδια. •\tΤο ίδιο παιχνίδι με τις πέτρες που είδατε στο βίντεο, το έπαιζαν τα παλιά χρόνια και στην Ελλάδα και είχε διάφορες ονομασίες, όπως Τζαμί, Τσουν-νιά, εφτάπετρο κ.α. Πάρτε συνέντευξη από κάποιον ηλικιωμένο και ρωτήστε τον για τα δικά του αυτοσχέδια παιχνίδια όταν ήταν παιδί, με υλικά που έβρισκε στο περιβάλλον του, όπως οι πέτρες κ.α. Ζητείστε να σας δείξει πως να φτιάξετε κι εσείς τα ίδια. Κάντε μια παρουσίαση ενός τέτοιου παιχνιδιού στην τάξη.\nΑναλαβετε Δράση! 1. Μπορείτε να συγκεντρώσετε όλες αυτές τις κατασκευές που θα φτιάξετε, μαζί με φωτογραφίες και να φτιάξετε μια γωνιά για την Αφρική στην τάξη σας ή στο σχολείο. Πάρτε ιδέες από τις φωτογραφίες με την αφρικάνικη καλύβα που έφτιαξε το 2ο Δημοτικό σχολείο Αχαρνών! 2.\tΣυγκεντρώστε όλες τις κατασκευές που θα φτιάξετε για να οργανώσετε ένα παζάρι δώρων σε κάποια εκδήλωση του σχολείου. Τα χρήματα που θα συγκεντρώσετε μπορείτε να τα διαθέσετε για να γίνετε σαν σχολείο ανάδοχοι σε ένα παιδί του αναπτυσσόμενου κόσμου. Πως μπορεί να γίνει αυτό; Πληροφορίες θα βρείτε στη σελίδα της ActionAid Hellas.\nλεξεισ - κλειδια υπερκατανάλωση ανθρώπινα δικαιώματα\nΤι χρειάζομαι τελικά; ΥΛΙΚΑ - ΕΡΓΑΛΕΙΑ χαρτί του μέτρου • φύλλο εργασίας\nΠεριγραφή δραστηριότητας •\tΔιαβάστε με τους μαθητές την 1η & 2η παράγραφο από το ημερολόγιο της Κατερίνας (σελ.14). •\tΣυζητήστε γιατί η Agatha δεν μπορούσε να καταλάβει την Κατερίνα και πώς κατάφερε να την βάλει σε σκέψεις. •\tΖητήστε από τους μαθητές να φέρουν στο σχολείο ένα αντικείμενο που τους είναι απαραίτητο και ένα που δεν τους είναι. •\tΜπείτε στην θέση της Κατερίνας και προσπαθήστε να εξηγήσετε την χρήση των αντικειμένων που έχετε φέρει μόνο με νοήματα. •\tΟι υπόλοιποι παρακολουθήστε και συμπληρώστε το Φύλλο Εργασίας. •\tΣε ομάδες συγκρίνετε αν έχετε βάλει τα ίδια πράγματα μέσα στα πολύγωνα. •\tΣε χαρτί του μέτρου αποφασίστε ομόφωνα και σημειώστε όλοι μαζί ποια αντικείμενα είναι και ποια δεν είναι απαραίτητα. •\tΔιαβάστε τα ανθρώπινα δικαιώματα και σκεφτείτε πως σχετίζονται με τα αντικείμενα που επιλέξατε ως απαραίτητα.\nΑναλαβετε Δράση! Συγκεντρώστε αντικείμενα που δεν είναι απαραίτητα (από το σχολείο, το σπίτι ή όποια άλλα σας ανήκουν). Σκεφτείτε τι θα μπορούσατε να τα κάνετε. Ιδέες: πουλήστε τα σε ένα bazaar στο σχολείο σας και με τα έσοδα γίνετε Ανάδοχοι Παιδιού στην ActionAid, σαν τάξη! Ή ακόμα, χαρίστε όλα αυτά τα περιττά για εσάς αντικείμενα σε κάποιο τοπικό ίδρυμα που του είναι απαραίτητα.\nΧρήσιμοι σύνδεσμοι Η Διακύρηξη για τα Ανθρώπινα Δικαιώματα http://education.actionaid.gr/files/File/Universal%20Declaration%20of%20Human%20Rights.pdf\nλεξεισ - κλειδια συνέπειες υπερκαταναλωτισμού\nΛίγα πράγματα! ΥΛΙΚΑ - ΕΡΓΑΛΕΙΑ φύλλο εργασίας\nΠεριγραφή δραστηριότητας •\tΔιαβάστε με τους μαθητές την 3η & 4η παράγραφο από το ημερολόγιο της Κατερίνας (σελ.14). •\tΣτο ημερολόγιό της η Κατερίνα έγραφε: «…Η Honorine δεν είχε παιχνίδια, έπαιζε όμως συνέχεια…». Πώς μπορούμε να παίζουμε χωρίς παιχνίδια; Κάντε μία λίστα με παιχνίδια, που παίζονται, χωρίς να χρειάζεται να έχουμε αγοράσει κάτι. •\tΣας άρεσε η ιστορία με τον Διογένη; Τι σχέση έχει με τη Ρουάντα; Δοκιμάστε να φτιάξετε μία παρόμοια ιστορία με του Διογένη για τη δική σας ζωή και εσάς πρωταγωνιστές. Για να ξεκινήσετε, σκεφτείτε: υπάρχει κάτι που αν δεν το είχατε θα έκανε τη ζωή σας πιο εύκολη; •\tΓράψτε στο φύλλο εργασίας, δέκα ευχάριστες αναμνήσεις. Όταν τελειώσετε δίπλα σε κάθε ανάμνηση, γράψτε τα αντικείμενα που χρησιμοποιήσατε για αυτή. Συγκρίνετε και συζητήστε.\nΑναλαβετε Δράση! 1.\tΔιοργανώστε μία βραδιά με θέμα: «Παιχνίδια, χωρίς παιχνίδια!». Διασκεδάστε, χωρίς υλικά αγαθά. 2. Οι άνθρωποι της Ρουάντα μας έμαθαν όμορφα πράγματα για τα υλικά αγαθά και για το τι είναι απαραίτητο και αναγκαίο. Αν θέλετε να κάνετε κάτι κι εσείς γι αυτούς, μπορείτε να δράσετε! Επικοινωνήστε με την ActionAid και ρωτήστε πώς μπορείτε να βοηθήσετε ώστε να μην στερούνται τα δικαιώματά τους;\nΧρήσιμοι σύνδεσμοι http://www.ted.com/talks/graham_hill_less_stuff_more_happiness?language=en https://www.youtube.com/watch?v=xloCqeMPgL4 https://www.youtube.com/watch?v=mnEgXQLKrEU&feature=youtu.be\nλεξεισ - κλειδια διαχείριση απορριμμάτων\nΤι να κάνω όλα αυτά τα σκουπίδια; Περιγραφή δραστηριότητας •\tΔιαβάστε το ημερολόγιο της Κατερίνας (σελ. 15). •\tΓίνετε κατάσκοποι σκουπιδιών. Κατασκοπεύστε τον σκουπιδοτενεκέ του σπιτιού σας για μία εβδομάδα, κάντε μια λεπτομερή λίστα με όλα τα σκουπίδια. •\tΣτη Ρουάντα τι τα κάνουν όλα αυτά τα σκουπίδια; Ρωτήστε τους εκπαιδευτικούς που ταξίδεψαν εκεί να σας απαντήσουν. •\tΣτη Ρουάντα ζουν χωρίς σκουπίδια, αλλά στερούνται κάποια από τα δικαιώματά τους. Οι κοινωνίες της «Δύσης» από την άλλη παράγουν υπερβολικά πολλά σκουπίδια. Πώς θα μπορούσε άραγε να αλλάξει αυτό; •\tΜία ιδέα θα ήταν να μην χρησιμοποιούμε συσκευασίες. Δείτε την ιδέα για σούπερ-μάρκετ* χωρίς συσκευασίες. Σκεφτείτε και άλλες παρόμοιες ιδέες και παρουσιάστε στην τάξη σας.\nΑναλαβετε Δράση! 1. Πάρτε συνέντευξη από κάποιο υπάλληλο του δήμου σας και ενημερωθείτε για την κατάσταση στην πόλη σας σχετικά με τα σκουπίδια. 2. Μιμηθείτε τη Ρουάντα και οργανώστε Umuganda κι εσείς, στο σχολείο σας ή και στην πόλη σας!\nΧρήσιμοι σύνδεσμοι *Σούπερ μάρκετ χωρίς συσκευασίες: http://www.treehugger.com/green-food/berliners-create-supermarket-no-packaging.html\nλεξεισ - κλειδια κλιματική αλλαγή\nΤι σχέση έχει η υπερκατανάλωση με τη Ρουάντα; ΥΛΙΚΑ - ΕΡΓΑΛΕΙΑ χάρτες (παράρτημα)\nΠεριγραφή δραστηριότητας •\tΔιαβάστε το ημερολόγιο της Κατερίνας. •\tΑναζητήστε στο διαδίκτυο πληροφορίες για το CO2 και την κλιματική αλλαγή. •\tΡίξτε μια ματιά και εδώ: http://education.actionaid.gr/kontraGymnasio •\tΤο CO2 είναι ο κύριος υπεύθυνος για την κλιματική αλλαγή. Παρατηρήστε τις δύο εικόνες. Ποιες χώρες παράγουν περισσότερο CO2, ποιες χώρες έχουν περισσότερους θανάτους λόγω της κλιματικής αλλαγής;\nΑναλαβετε Δράση! Φτιάξτε μία αφίσα με πληροφορίες (infographic) γι αυτό που μάθατε και ενημερώστε τον κόσμο.\nΧρήσιμοι σύνδεσμοι http://education.actionaid.gr/kontra Το εκπαιδευτικό πρόγραμμα «Μια φορά κι ένα Νερό» http://education.actionaid.gr/programs\nλεξεισ - κλειδια δικαιώματα του παιδιού δικαίωμα στο ρουχισμό πρόσβαση στην εκπαίδευση\nΤα ρούχα ΥΛΙΚΑ - ΕΡΓΑΛΕΙΑ\nσημειωματάριο • μολύβι • μπλοκ ζωγραφικής • ζωγραφικά υλικά • μπογιές\nΠεριγραφή δραστηριότητας Ι. Στίχοι & Πινελιές •\tΠαρατηρήστε τις φωτογραφίες των παιδιών της Ρουάντα στο παράρτημα. -\tΜε όσα διαβάσατε στο ημερολόγιο στο μυαλό σας και τις εικόνες που είδατε γράψτε τις σκέψεις σας σε μια μικρή έκθεση ή ακόμα καλύτερα ένα ποίημα ή στίχους για ένα τραγούδι. -\tΣχεδιάστε σε ένα χαρτί τα παιδιά της Ρουάντα και τα ρούχα που φορούν. Σε ένα δεύτερο σχεδιάστε τον εαυτό σας και κάποιο/α συμμαθητή/τρια με τα αγαπημένα σας ρούχα. Παρατηρήστε τις διαφορές. ΙΙ. «Δικαίωμα στα ρούχα» •\tΜία μέρα στο Muguli primary school, οι εκπαιδευτικοί της αποστολής της ActionAid ζήτησαν από τα παιδιά να χωριστούν σε ομάδες και να γράψουν σε ένα χαρτί ποια από τα δικαιώματα του παιδιού θεωρούν πιο σημαντικά. Στη συνέχεια τους ζήτησαν να συμπληρώσουν κάποια δικαιώματα που θεωρούν σημαντικά αλλά δεν αναφέρονται στην επίσημη λίστα. Όλες οι ομάδες έγραψαν για το «δικαίωμα στα ρούχα»… -\tΦτιάξτε και εσείς ομάδες και αναφέρετε τα πιο σημαντικά δικαιώματα που σας έρχονται στο νου. Προσθέστε κάποιο που πιστεύετε πως δεν αναφέρεται στην επίσημη λίστα αλλά θεωρείτε σημαντικό (Το σύνδεσμο της λίστας θα τον βρείτε παρακάτω). Για ποιους λόγους πιστεύετε πως τα παιδιά του Μούκο έβαλαν τα ρούχα στα πιο σημαντικά δικαιώματά τους; Η πιο σημαντική στιγμή της Honorine ήταν όταν απέκτησε ένα τετράδιο και ένα φόρεμα. Ποια είναι η πιο σημαντική δική σου στιγμή; •\tΤο Υπουργείο Παιδείας της Ρουάντα υποχρεώνει τα παιδιά σε όλα τα σχολεία να φορούν σχολική ποδιά, για να μπορούν να φοιτήσουν. -\tΑναφέρετε τα θετικά και τα αρνητικά της ποδιάς/στολής στο σχολείο. Ποια είναι η δική σας γνώμη, σχετικά με αυτό;\nΠερισσότερες ιδέες • Πως θα αισθανόσουν εάν φόραγες ένα ρούχο σαν και αυτό της Honorine; Οργανώστε ένα σκετς με την ιστορία που διαβάσατε. Κάποια παιδιά ας προσποιηθούν πως φοράνε φούστα και πως προσπαθούν να παίξουν μπάλα. Συζητήστε την εμπειρία σας αυτή στην ομάδα. • Αναζήτησε πληροφορίες και φωτογραφίες από το διαδίκτυο ή από εγκυκλοπαίδειες για τα χρόνια που φορούσαν και στην Ελλάδα ποδιά οι μαθητές. • Ρώτα κάποιον μεγαλύτερο από την οικογένειά σου αν φόραγε ποδιά στο σχολείο, πως αισθανόταν, αν του άρεσε, αν τη θεωρούσε σημαντική κ.α.\nΧρήσιμοι σύνδεσμοι http://www.0-18.gr/gia-megaloys/ta-dikaiomata-toy-paidioy\nλεξεισ - κλειδια δικαιώματα γυναικών ανεξαρτησία εισόδημα αξιοπρέπεια\nΓυναικείοι συνεταιρισμοί ΥΛΙΚΑ - ΕΡΓΑΛΕΙΑ\nκάρτες ρόλων • φωτογραφία 18\nΠεριγραφή δραστηριότητας •\tΔιαβάστε το ημερολόγιο της Νάσιας (σ. 10-11), μέχρι το σημείο: “...έμαθαν σήμερα στο σχολείο”. •\tΣυζητείστε στην τάξη με αφορμή το κείμενο και τη φωτογραφία: Γιατί πιστεύετε ότι ο συνεταιρισμός είναι αποκλειστικά γυναικείος; Πιστεύετε ότι είναι δύσκολο για μια γυναίκα στο Μούκο να μπει σε ένα συνεταιρισμό; Τι νομίζετε ότι προσφέρει η συμμετοχή σε κάποιο συνεταιρισμό σε μια γυναίκα από το Μuko; •\tΠαίξτε δύο εκδοχές του ίδιου αυτοσχεδιασμού, που αφορά τη διαφωνία της Christine με το σύζυγό της, χρησιμοποιώντας τις κάρτες ρόλων που δίνονται στο παράρτημα. •\tΟι «οδηγίες της σκηνής» διαβάζονται δυνατά στην ολομέλεια, ενώ οι κάρτες ρόλων διαβάζονται αποκλειστικά από τα άτομα που θα τους παίξουν. •\tΣυζητείστε στην ολομέλεια τις παρατηρήσεις σας: Υπήρξαν διαφορές ανάμεσα στους δύο αυτοσχεδιασμούς; Άλλαξε κάτι στη συμπεριφορά της Christine; Αν ναι, πού πιστεύετε ότι οφείλεται αυτό; •\tΚάντε μια έρευνα στο διαδίκτυο σχετικά με τους συνεταιρισμούς που υπάρχουν στη Ρουάντα: Τι παράγουν; Ποιοι τους δημιούργησαν και γιατί; Έχουν αποτέλεσμα; Παρουσιάστε τα ευρήματά σας στην ολομέλεια.\nΑναλαβετε Δράση! 1.\tΠάρτε συνέντευξη από γυναίκες του περιβάλλοντός σας. Ρωτήστε τις εάν: α) Δουλεύουν ή έχουν κάποιο εισόδημα; β) Πιστεύουν ότι η ζωή τους θα άλλαζε εάν (δεν) είχαν οικονομική ανεξαρτησία και σε ποιο επίπεδο; Σκεφτείτε κι άλλες τέτοιες ερωτήσεις για να τους θέσετε σχετικά. 2.\tΚάντε μια έρευνα στην περιοχή σας: Υπάρχουν αντίστοιχοι συνεταιρισμοί τοπικών προϊόντων; Ποιοι τους οργανώνουν; Υπάρχουν κάποιοι που συντονίζονται αποκλειστικά από γυναίκες; Γιατί; Μπορείτε να πάρετε μια συνέντευξη από τα μέλη τους και να θέσετε παρόμοιες ερωτήσεις με αυτές που προτείνονται, ή άλλες που θα σκεφτείτε εσείς. Παρουσιάστε τα ευρήματά σας στη σχολική σας κοινότητα.\nΧρήσιμοι ΣΥΝδεσμοί http://www.actionaid.org/gambia/stories/how-farming-cooperatives-transformed-community http://www.actionaid.org/el/greece/2012/10-0 http://www.actionaid.org/el/greece/2013/01/uperaspizontas-ton-mikro-paragogo\nλεξεισ - κλειδια αλληλεγγύη ενσυναίσθηση επικοινωνία\nΡόλος - Κοινό - Μέσο - Θέμα ΥΛΙΚΑ - ΕΡΓΑΛΕΙΑ φύλλο εργασίας\nΠεριγραφή δραστηριότητας •\tΑποφασίστε τον τρόπο με τον οποίο θα εργαστείτε (ατομικά, ζευγάρια, ομάδες). •\tΜοιράστε ανάλογα το φύλλο εργασίας. •\t(Συν)Αποφασίστε ποια δραστηριότητα θα επιλέξετε. •\tΠαρουσιάστε το τελικό προϊόν στην ολομέλεια της τάξης.\nΑναλαβετε Δράση! Οργανώστε μια εκπαιδευτική εκδρομή στο Κέντρο της ActionAid «Ένας Κόσμος Άνω Κάτω»!\nΧρήσιμοι σύνδεσμοι http://education.actionaid.gr/programs\nλεξεισ - κλειδια ανθρώπινα δικαιώματα Γενοκτονία Ο.Η.Ε. Συνθήκη\nΣωστό ή λάθος; ΥΛΙΚΑ - ΕΡΓΑΛΕΙΑ κάρτες με προτάσεις «Σωστό-Λάθος» μολύβια • τετράδια • χαρτί • φωτογραφία 19\nΠεριγραφή δραστηριότητας •\tΧωριστείτε σε ομάδες των 5 ατόμων το πολύ, ανακατέψτε τις κάρτες Σωστό - Λάθος και μοιραστείτε τις. •\tΜε την ομάδα σας διαβάστε τις κάρτες και συζητήστε αν είναι “σωστές” ή “λάθος”. Συμφωνείτε ή διαφωνείτε με την πρόταση; Γιατί; •\tΓράψτε με την ομάδα σας τις απόψεις σας σε ένα μεγάλο χαρτόνι και παρουσιάστε τις στην ολομέλεια. •\tΞεκινήστε δίνοντας το λόγο σ’ ένα μέλος της 1ης ομάδας για να διαβάσει την 1η κάρτα στην ολομέλεια. •\tΑναλύστε, ως ομάδα, τις απόψεις σας για την πρόταση της 1ης κάρτας όπως τις έχετε καταγράψει. •\tΣυζητήστε όλοι μαζί σχετικά με το αν συμφωνείτε ή όχι με τις θέσεις της ομάδας και δικαιολογήστε τις απόψεις σας. •\tΕπαναλάβετε για τις υπόλοιπες κάρτες αλλάζοντας ομάδες.\nΑς μελετήσουμε τη Σύμβαση για την Πρόληψη και Καταστολή του Εγκλήματος της Γενοκτονίας! ΥΛΙΚΑ - ΕΡΓΑΛΕΙΑ κάρτες με προτάσεις «Σωστό-Λάθος» • κείμενο «Συνθήκη για την Πρόληψη και την Τιμωρία του Εγκλήματος της Γενοκτονίας» • μολύβια • χαρτί • φωτοραφία 20\nΠεριγραφή δραστηριότητας •\tΧωριστείτε σε ομάδες των 3-4 ατόμων, ανακατέψτε τις κάρτες Σωστό - Λάθος και μοιραστείτε τις. •\tΣτις ομάδες σας διαβάστε τη Σύμβαση για την Πρόληψη και Καταστολή του Εγκλήματος της Γενοκτονίας χρησιμοποιώντας τη σχετική φωτοτυπία. •\tΈχοντας υπόψη σας ότι οι κάρτες Σωστό - Λάθος αναφέρονται σε ένα ή περισσότερα άρθρα της σύμβασης, συνδέστε τις προτάσεις στις κάρτες με κάποιο από τα άρθρα της σύμβασης. •\tΔιαβάστε στην ολομέλεια τις προτάσεις στις κάρτες και στη συνέχεια τα άρθρα της Σύμβασης για την Πρόληψη και Καταστολή του Εγκλήματος της Γενοκτονίας στα οποία νομίζετε ότι αναφέρονται. •\tΡωτήστε τους υπόλοιπους συμμετέχοντες αν συμφωνούν με τη γνώμη της ομάδας σας και γιατί. •\tΚαθώς είναι δυνατό περισσότερες από μια προτάσεις να αντιστοιχούν σε περισσότερα από ένα άρθρα της σύμβασης, συζητήστε για την αλληλεξάρτηση και το αδιαίρετο των εννοιών των Ανθρώπινων Δικαιωμάτων. •\tΣυνεχίστε μέχρι να επιτευχθεί η σωστή αντιστοίχιση των άρθρων της Σύμβασης για την Πρόληψη και Καταστολή του Εγκλήματος της Γενοκτονίας και των Σωστών - Λάθος προτάσεων.\nλεξεισ - κλειδια Περισσότερες ιδέες: •\tΣυντάξτε μια λίστα από προειδοποιητικά σημάδια μιας Γενοκτονίας σε ένα κράτος. Συζητήστε ποιες ομάδες πληθυσμών είναι ευάλωτες και με ποιο τρόπο κατά τη διάρκεια μιας Γενοκτονίας. Γιατί απαιτείται η στήριξή τους μετά το τέλος της Γενοκτονίας; •\t«Δεν σκοτώθηκαν κατά τη διάρκεια της Γενοκτονίας, αλλά τώρα πεθαίνουν από AIDS, έτσι στην ουσία ήταν μια ποινή με αναστολή του θανάτου.» Σχολιάστε την άποψη της Binaifer Nowrojee, ερευνήτριας της Human Rights Watch για τις γυναίκες που ζουν με HIV / AIDS από τη σεξουαλική βία κατά τη διάρκεια της Γενοκτονίας στη Ρουάντα.\nΑναλαβετε Δράση! 1.\tΚαταγράψτε ιδέες για το πώς μπορείτε να ενημερώσετε άλλους νέους, στα σχολεία, στην οικογένεια, τους κύκλους σας σχετικά με το θέμα της Γενοκτονίας και προχωρήστε στην υλοποίηση των ιδεών αυτών. 2.\tΠροβείτε σε αδελφοποίηση με ένα σχολείο της Ρουάντα και συμμετέχετε μαζί με τη σχολική σας κοινότητα στις επετειακές εκδηλώσεις μνήμης της Γενοκτονίας, κάθε χρόνο στις 7 Απριλίου. 3.\tΑναζητήστε στο Διαδίκτυο και καταγράψτε παγκόσμια συλλογικά όργανα ανθρωπιστικής αλληλεγγύης. Τι είδους δράση αναλαμβάνουν;\nΧρήσιμοι σύνδεσμοι Συνθήκη για την Πρόληψη και την Τιμωρία του Εγκλήματος της Γενοκτονίας http://www.refworld.org/cgi-bin/texis/vtx/rwmain/opendocpdf.pdf?reldoc=y&docid=4cb2fb692 Μάθετε περισσότερα σχετικά με τη Γενοκτονία της Ρουάντα από τον Ιστότοπο της ActionAid Ελλάδας στη διεύθυνση: http://goo.gl/Zlju7R Mια ομάδα 40 εθελοντών αναδόχων της ActionAid Ελλάδας ταξίδεψε στην κοινότητα Γκίτεσι της Ρουάντα με σκοπό την επισκευή του κτιρίου ενός δημοτικού σχολείου. Διαβάστε περισσότερα για το ταξίδι τους από το διεύθυνση: http://goo.gl/N0Uyqc. Επισκεφτείτε τον Ιστότοπο του Μνημείου Γενοκτονίας του Κιγκάλι της Ρουάντα στη διεύθυνση http://goo.gl/wNJ4aK και αντλήστε χρήσιμες σχετικές πληροφορίες. Επισκεφτείτε τον Ιστότοπο της Έδρας Ειδικού Συμβούλου Πρόληψης Γενοκτονιών του Ο.Η.Ε.: http://www.un.org/en/preventgenocide/adviser/ Επισκεφτείτε τον Ιστότοπο του Περιφερειακού Κέντρου Ενημέρωσης των Ηνωμένων Εθνών: http://goo.gl/yPXvMO The Outreach Programme on the Rwanda Genocide and the United Nations: http://www.un.org/en/preventgenocide/rwanda/ ‘RISK OF GENOCIDE REMAINS FRIGHTENINGLY REAL’, SECRETARY-GENERAL TELLS HUMAN RIGHTS COMMISSION AS HE LAUNCHES ACTION PLAN TO PREVENT GENOCIDE: http://www. un.org/News/Press/docs/2004/sgsm9245.doc.htm Χρονογραμμή στο http://www.un.org/en/preventgenocide/rwanda/timeline.shtml. Εκπαιδευτικά μαθήματα για τη Γενοκτονία της Ρουάντα με κόμικς: http://www.un.org/en/preventgenocide/rwanda/pdf/Tugire_Ubumwe.pdf Μαρτυρίες από επιζώντες (βίντεο): http://www.un.org/en/preventgenocide/rwanda/resources/ videos.shtml\nΠαράρτημα σελ. 29\nΦύλλο Εργασίας / Τρίλιζα\nΚάρτες Ρόλων / Το δίλημμα της Honorine\nΧάρτης / Εννοιολογικός χάρτης\nΘεμελιώδη Δικαιώματα / Ο Κύβος του στοχασμού / Φύλλο εκπαιδευτικού\nΦύλλο Εργασίας μαθητών / Ο Κύβος του στοχασμού\nΚύβος / Ο Κύβος του στοχασμού / Φύλλο μαθητών\nΦύλλο Εργασίας / Τι χρειάζομαι τελικά;\nΦύλλο Εργασίας / Λίγα πράγματα!\nΧάρτες / Tι σχέση έχει η υπερκατανάλωση με τη Ρουάντα;\nΚάρτες Ρόλων / Γυναικείοι συνεταιρισμοί\nΦύλλο Εργασίας / Ρόλος - Κοινό - Μέσο - Θέμα\nΠροτάσεις για «Σωστό ή Λάθος» / Σωστό ή Λάθος;\nΦύλλο Εργασίας / Τρίλιζα Επιλέξτε τρείς δραστηριότητες διαγώνια ή οριζόντια για να κάνετε τρίλιζα.\nΥπολογίστε τα μηνιαία έξοδα μίας μέσης ελληνικής οικογένειας (ανά κατηγορία) και συγκρίνετε με αυτά μίας οικογένειας στη Ρουάντα.\nΑναζητήστε και συγκεντρώστε διάφορα δημοφιλή είδη μουσικής στη Ρουάντα. (Φτιάξτε το δικό σας τραγούδι σε ένα από αυτά τα στυλ)\nΜάθετε να χορεύετε έναν παραδοσιακό χορό της Ρουάντα.\nΦανταστείτε ότι ζείτε στη Ρουάντα, πόσο διαφορετικές ή παρόμοιες θα ήταν οι εμπειρίες σας; Συνθέστε τις απόψεις σας σε ένα σύντομο κείμενο.\nΠάρτε συνέντευξη από ένα στέλεχος του εκπαιδευτικού τομέα της ActionAid Hellas και ενημερωθείτε για τις δράσεις που αναπτύσσουν στη Ρουάντα. Συντάξτε μία επιστολή προς το διευθυντή του σχολείου σας τονίζοντας τη σημασία του προγράμματος αναδοχής από σχολικές μονάδες.\nΑναζητήστε πληροφορίες για τη χλωρίδα και την πανίδα της Ρουάντα και ετοιμάστε μία παρουσίαση.\nΔημιουργήστε ένα μικρό δίγλωσσο λεξικό με λέξεις στα ελληνικά και στα Κινιαρουάντα\nΠαρακολουθήστε τον τρόπο με τον οποίο φτιάχνεται ένα πλίνθινο τούβλο. Δοκιμάστε να κατασκευάσετε και εσείς ένα.\nΜάθετε μερικές χρήσιμες καθημερινές εκφράσεις και σχεδιάστε ένα σύντομο παιχνίδι ρόλων.\nΑναζητήστε χάρτες της Ρουάντα και εντοπίστε σημεία ενδιαφέροντος Δημιουργήστε ένα τουριστικό φυλλάδιο για τη Ρουάντα\nΦτιάξτε μια λίστα με τα αντικείμενα που θα θεωρούσατε απολύτως αναγκαία εάν επρόκειτο να ταξιδέψετε στη Ρουάντα.\nΚάρτες Ρόλων / Το δίλημμα της Honorine Honorine Στο σχολείο πηγαίνεις με μεγάλη χαρά γιατί κάθε μέρα μαθαίνεις καινούρια πράγματα. Το αγαπημένο σου μάθημα είναι τα μαθηματικά και σήμερα έχετε τεστ. Τις τελευταίες δύο μέρες διάβασες πολύ όποτε έβρισκες ευκαιρία και είσαι σίγουρη ότι θα τα πας πολύ καλά, παρά το ότι το τελευταίο διάστημα έχεις κάνει αρκετές απουσίες. Ονειρεύεσαι να γίνεις γιατρός, αν και είναι αρκετά δύσκολο να σπουδάσεις. Αγαπάς πολύ τους γονείς σου και βλέπεις πόσο δύσκολο είναι να τα βγάλουν πέρα με το χωράφι με τα καλαμπόκια, το οποίο είναι η κύρια πηγή εισοδήματος και τροφής για την οικογένεια. Σήμερα η μητέρα σου εκτός από τις δουλειές του σπιτιού έχει και «βάρδια» στο συνεταιρισμό, που σημαίνει ότι θα λείψει κι εκεί κάποιες ώρες. Κατανοείς το πρόβλημα της οικογένειας αλλά επιθυμείς να πείσεις τον πατέρα σου για τη σπουδαιότητα της συμμετοχής σου στο σχολείο..\nEvariste Δουλεύεις καθημερινά στο χωράφι με τα καλαμπόκια, το οποίο είναι η βασική πηγή τροφής και κάποιου εισοδήματος για την οικογένεια. Εάν αυτή τη φορά καταστραφεί η σοδειά, τα έξοδα και τα χρέη θα δυσκολέψουν πάρα πολύ την οικογένειά σου, καθώς δε θα έχει κανένα σχεδόν έσοδο για τροφή αλλά και για τα καθημερινά έξοδα, μεταξύ των οποίων και το σχολείο. Αγαπάς πολύ τα παιδιά σου. Ξέρεις ότι η Honorine, πηγαίνει στο σχολείο με μεγάλη χαρά. Έχει παρακολουθήσει ήδη τρεις τάξεις του δημοτικού, που είναι περισσότερο απ’ όση εκπαίδευση έχουν πάρει όλες οι γυναίκες της γενιάς σου, όπως και η σύζυγός σου. Πιστεύεις ότι κάποια εκπαίδευση είναι σημαντική, αλλά με το πρόβλημα που αντιμετωπίζετε σήμερα όλα τα άλλα έρχονται σε δεύτερη μοίρα. Έχει συμβεί ξανά στο παρελθόν να πεις στην Honorine να μην πάει σχολείο για κάποιο διάστημα αλλά να βοηθήσει στις δουλειές του χωραφιού και του σπιτιού. Έχεις τον πρώτο λόγο στην οικογένεια, παρ’ όλα αυτά, ακούς τις γνώμες των υπόλοιπων μελών, αν έχουν κάτι σπουδαίο να πουν.\nΘεμελιώδη Δικαιώματα / Ο Κύβος του στοχασμού / Φύλλο εκπαιδευτικού Προωθώντας τα δικαιώματα στα σχολεία Όλα τα σχολεία πρέπει να σέβονται τα ακόλουθα θεμελιώδη δικαιώματα:\n1 Δικαίωμα στη δωρεάν και υποχρεωτική εκπαίδευση:\nΔεν θα πρέπει να υφίσταται καμία επιβάρυνση, άμεση ή έμμεση, στην πρωτοβάθμια εκπαίδευση. Η εκπαίδευση πρέπει προοδευτικά να παρέχεται δωρεάν σε όλες τις βαθμίδες.\n2 Δικαίωμα στη μη-διάκριση:\nΤα σχολεία δεν πρέπει να κάνουν καμία διάκριση που θα βασίζεται στο φύλο, τη φυλή, το χρώμα, τη γλώσσα, τη θρησκεία, την πολιτική πεποίθηση, την εθνικότητα, την εθνότητα, την ικανότητα, ή οποιαδήποτε άλλη κοινωνική θέση.\n3 Δικαίωμα σε επαρκείς υποδομές:\nΘα πρέπει να υπάρχει ο κατάλληλος αριθμός σχολικών αιθουσών, προσβάσιμων σε όλους, με ανάλογες εγκαταστάσεις υγιεινής, ξεχωριστές για αγόρια και κορίτσια. Τα σχολεία θα πρέπει να κατασκευάζονται με τοπικά υλικά και να είναι ανθεκτικά απέναντι στους φυσικούς κινδύνους και τις καταστροφές.\n4 Δικαίωμα σε ποιοτικά επιμορφωμένους εκπαιδευτικούς:\nΤα σχολεία θα πρέπει να διαθέτουν μία ικανή ομάδα επιμορφωμένων εκπαιδευτικών εκ των οποίων ένα ικανοποιητικό ποσοστό θα αποτελείται από γυναίκες. Οι εκπαιδευτικοί θα πρέπει να λαμβάνουν ποιοτική εισαγωγική και ενδουπηρεσιακή επιμόρφωση, όπου ως βασικές θεματικές θα ενσωματώνονται: το φύλο και η εκπαίδευση, η μη-διάκριση, και τα ανθρώπινα δικαιώματα. Όλοι οι εκπαιδευτικοί θα πρέπει να αμείβονται με εγχώρια ανταγωνιστικούς μισθούς.\n5 Δικαίωμα σε ένα ασφαλές και μη-βίαιο περιβάλλον:\nΘα πρέπει να διασφαλίζεται η ασφάλεια των παιδιών κατά τη μετακίνησή τους από και προς το σχολείο. Θα πρέπει επίσης να υφίστανται ξεκάθαρες πολιτικές ενάντια στο σχολικό εκφοβισμό και αξιόπιστα συστήματα καταγγελίας και αντιμετώπισης κάθε μορφής κακομεταχείρισης ή βίας.\n6 Δικαίωμα σε ουσιαστική εκπαίδευση:\nΤο πρόγραμμα σπουδών δε θα πρέπει να κάνει διακρίσεις και θα πρέπει να είναι συναφές με το κοινωνικό, πολιτισμικό, περιβαλλοντικό, οικονομικό και γλωσσικό περιβάλλον των μαθητών.\n7 Δικαίωμα στο να γνωρίζουν τα δικαιώματά τους:\nΤα σχολεία θα πρέπει να διδάσκουν τα ανθρώπινα δικαιώματα, και πιο συγκεκριμένα τα δικαιώματα των παιδιών. Η μάθηση θα πρέπει να περιλαμβάνει πληροφορίες ηλικιακά κατάλληλες και ακριβείς σχετικά με τα διαφυλικά και αναπαραγωγικά δικαιώματα.\n8 Δικαίωμα στη συμμετοχή:\nΚορίτσια και αγόρια έχουν το δικαίωμα της συμμετοχής στις διαδικασίες λήψης αποφάσεων στο σχολείο. Θα πρέπει να υφίστανται οι κατάλληλοι μηχανισμοί που θα επιτρέψουν την καθολική, ειλικρινή και ενεργό συμμετοχή των παιδιών.\n9 Δικαίωμα σε διαφανή και με υποχρέωση λογοδοσίας σχολεία:\nΤα σχολεία πρέπει να έχουν διαφανή και αποτελεσματικά συστήματα ελέγχου. Οι κοινότητες, αλλά και τα παιδιά, θα πρέπει να μπορούν να συμμετέχουν στα όργανα διοίκησης, τις διαχειριστικές επιτροπές και τους συλλόγους γονέων.\n10 Δικαίωμα στην ποιοτική εκπαίδευση:\nΚορίτσια και αγόρια έχουν δικαίωμα σε ένα ποιοτικό μαθησιακό περιβάλλον και σε αποτελεσματικές εκπαιδευτικές διαδικασίες ώστε να αναπτύξουν πλήρως την προσωπικότητα, τα ταλέντα και τις σωματικές και νοητικές ικανότητές τους.\nΦύλλο Εργασίας μαθητών / Ο Κύβος του στοχασμού Προωθώντας τα δικαιώματα στα σχολεία Όλα τα σχολεία πρέπει να σέβονται τα ακόλουθα θεμελιώδη δικαιώματα:\nΔικαίωμα στη δωρεάν και υποχρεωτική εκπαίδευση. Δικαίωμα στη μη-διάκριση. Δικαίωμα σε επαρκείς υποδομές. Δικαίωμα σε ποιοτικά επιμορφωμένους εκπαιδευτικούς. Δικαίωμα σε ένα ασφαλές και μη-βίαιο περιβάλλον. Δικαίωμα σε ουσιαστική εκπαίδευση. Δικαίωμα στο να γνωρίζουν τα δικαιώματά τους. Δικαίωμα στη συμμετοχή. Δικαίωμα σε διαφανή και με υποχρέωση λογοδοσίας σχολεία. Δικαίωμα στην ποιοτική εκπαίδευση.\nΚύβος / Ο Κύβος του στοχασμού / Φύλλο μαθητών Περιγράψτε το: Μελετήστε το συγκεκριμένο δικαίωμα και χρησιμοποιήστε περιγραφικές λέξεις για να μιλήσετε για αυτό.\nΣυγκρίνετέ το: Τι κοινά στοιχεία έχει με τα άλλα δικαιώματα; Σε τι διαφέρει;\nΣυσχετίστε το: Τι συνειρμούς προκαλεί; Τι εικόνες σας φέρνει στο μυαλό? Ίσως ανθρώπους; Τόπους; Συναισθήματα;\nΑναλύστε το: Εντοπίστε τα σημαντικότερα σημεία του.\nΕφαρμόστε το: Πείτε τι μπορείτε να κάνετε με αυτό. Ποια ανάγκη το υπαγορεύει;\nΕπιχειρηματολογήστε υπέρ ή κατά: Πάρτε θέση. Χρησιμοποιήστε επιχειρήματα λογικά, παράλογα, εξωφρενικά, σοβαρά.\n1. Κόψτε για να κατασκευάσετε τον κύβο 2. Ζωγραφίστε τους αριθμούς στις πλευρές\nΦύλλο Εργασίας / Τι χρειάζομαι τελικά; Με λένε.................................................................................................................................... Ζωγράφισε ή γράψε τα αντικείμενα που παρουσιάζουν οι συμμαθητές σου. Στο ένα πολύγωνο βάλτε τα απαραίτητα και στο άλλο τα υπόλοιπα.\nκάτι λάξεις το να αλ έλεις είµενα από ηση θ ι! συζήτ έρεις αντικ ένα βελάκ τά τη φ Αν µε ίς να µετα το άλλο µε µπορε ολύγωνο σ ένα π\nΑν μετά τη συζήτηση θέλεις να αλλάξεις κάτι μπορείς να μεταφέρεις αντικείμενα από το ένα πολύγωνο στο άλλο με ένα βελάκι!\nΣτα ορθογώνια παραλληλόγραμμα ζωγράφισε ή γράψε τι μπορείς να κάνεις με τα αντικείμενα που δεν θεωρείς απαραίτητα.\nήθηκαν για γ ρ υ ιο μ η δ ι ο Οι άνθρωπ ύν. Τα πράγματα . ο να αγαπηθ να χρησιμοποιηθούν σε ηκαν για ίναι μέσα ε δημιουργήθ ς ο μ σ ό κ υο ματα Ο λόγος πο τί αγαπάμε τα πράγ . για ους χάος είναι οιούμε τους ανθρώπ π και χρησιμο\nΓράψε 10 ευχάριστες αναμνήσεις.\nΔες τα βίντεο και τις φωτογραφίες και σημείωσε ποια από τα πράγματα που είναι αναγκαία στερούνται στη Ρουάντα.\nΤο 1789 κατά την περίοδο της Γαλλικής Επανάστασης έγραψαν ένα κείμενο για όλα αυτά, πράγματα και μη, που μας είναι αναγκαία και το ονόμασαν: Διακύρηξη των Δικαιωμάτων του Ανθρώπου και του Πολίτη. Τα ανθρώπινα δικαιώματα είναι το όριο θα λέγαμε για το ποια πράγματα μας είναι πραγματικά αναγκαία!\nΑν σου άρεσαν όλα αυτά που έμαθες, μην ενθουσιαστείς και μην βιαστείς να πετάξεις όλα σου τα πράγματα για να γίνεις ευτυχισμένος! Μερικά πράγματα μας είναι αναγκαία για να ζήσουμε. Στη Ρουάντα στερούνται κάποια από αυτά. - 36 -\nΧάρτες / Τι σχέση έχει η υπερκατανάλωση με τη Ρουάντα; CO 2 emissions 2006\nMillions of metric tons more than 5 000 from 1 000 to 5 000 from 300 to 1 000 from 134 to 300 from 50 to 134 (world average) from 10 to 50 less than 10 No data available\nCO 2 emissions per capita 2006\nMetric tons from 20.0 to 50.0 from 10.0 to 20.0 from 4.7 to 10.0 from 3.0 to 4.7 (world average) from 1.5 to 3.0 less than 1.5 No data available\nSource: World Bank, online database , accessed in July 2010.\n©Nieves López Izquierdo, Associate Consultant UNEP/GRID-Arendal\nper million inhabitants from 80 to 120 from 40 to 80 from 2 to 40 from 0 to 2 No data available\nΚάρτες Ρόλων / Γυναικείοι συνεταιρισμοί Σύζυγος της Christine Ασχολείσαι καθημερινά με τις αγροτικές εργασίες στα χωράφια της οικογένειας, έχοντας και το συντονιστικό τους ρόλο. Έχεις την απόλυτη ευθύνη των εσόδων στην οικογένεια, αφού έχεις αναλάβει κάθε αγοραπωλησία των προϊόντων σας. Υπολογίζεις καθημερινά και μηνιαία τι έσοδα και έξοδα πρέπει να έχει η οικογένεια προκειμένου να επιβιώσετε. Οι καιροί είναι δύσκολοι, τα χωράφια σας λίγα και τα παιδιά σας έχουν μεγαλώσει και φύγει από το σπίτι, εκτός από τη Diana.\nChristine - 1ος αυτοσχεδιασμός Η καθημερινή σου απασχόληση είναι αποκλειστικά στα χωράφια σας και βέβαια στο σπίτι (καθάρισμα, μαγείρεμα, φροντίδα οικογένειας, ζώων κτλ). Δεν έχεις κανένα δικό σου εισόδημα, ούτε ασχολείσαι με τα οικονομικά της οικογένειας. Οι υπολογισμοί σε δυσκολεύουν. Ο σύζυγός σου ασχολείται με την όποια αγοραπωλησία προϊόντων της οικογένειας. Κάθε φορά που χρειάζεσαι χρήματα για κάποιο συγκεκριμένο σκοπό, ζητάς από εκείνον, ο οποίος αποφασίζει αν πρέπει να σου δώσει ή όχι και πόσα χρήματα.\nChristine - 2ος αυτοσχεδιασμός Ασχολείσαι καθημερινά με τις εργασίες στα οικογενειακά σας χωράφια και στις δουλειές του σπιτιού. Εδώ και ένα χρόνο έχεις μπει σε ένα γυναικείο συνεταιρισμό, έχοντας τη δυνατότητα να πουλάς τα καλάθια που φτιάχνεις τις ελάχιστες ελεύθερες ώρες σου. Τρία απογεύματα την εβδομάδα πηγαίνεις στο συνεταιρισμό, όπου έχεις τη δυνατότητα να μάθεις τεχνικές που δε γνώριζες και να συνομιλήσεις με τις άλλες γυναίκες για ό,τι σε απασχολεί. Τους τελευταίους μήνες τα καλάθια που φτιάχνεις έχουν αρχίσει να πωλούνται, με αποτέλεσμα να έχεις ένα μικρό προσωπικό εισόδημα.\nΟδηγίες της σκηνής Η ώρα είναι 8 το βράδυ, στο σπίτι της Christine. Η μικρή Diana, που είναι το μόνο παιδί που έχει απομείνει στο σπίτι κοιμάται. Έχει σταματήσει το σχολείο εδώ και δυο χρόνια γιατί η οικογένεια τη χρειάζεται στις αγροτικές της εργασίες. Η Christine κι ο σύζυγός της βρίσκονται στο σπίτι. Η μέρα κύλησε κουραστικά, στο χωράφι με τα καλαμπόκια. Η Christine ζητάει από το σύζυγό της να της δώσει τα χρήματα για να αγοράσει στη μικρή Diana μια σχολική ποδιά, τετράδια και στυλό για να την ξαναγράψει στο σχολείο. Εκείνος αρνείται.\nΕίσαι ο/η ανάδοχος της Honorine και μόλις έλαβες την πρώτη φωτογραφία της!\nΓράμμα ή κάρτα\nΓράψε ένα σύντομο κείμενο γνωριμίας. Ένα δικό σου γράμμα ή κάρτα στο παιδί που συνδέεσαι θα του δώσει απίστευτη χαρά!\nΖωγραφιά & Μήνυμα\nΚάθε 6 μήνες στέλνεις μία ζωγραφιά κι ένα μήνυμα. Αυτή τη φορά μοιράσου τα συναισθήματά σου από την επίσκεψη και τη φιλοξενία των 5 εκπαιδευτικών στο σπίτι σου.\nΕσύ η ίδια/ οι συνάδελφοί σου πίσω στη Ρουάντα\nΚαταχώριση σε σελίδα του προσωπικού σου ημερολογίου\nΠεριέγραψε τι θα παρατηρούσες αν βρισκόσουν σε μία τάξη ενός ελληνικού σχολείου στο πλαίσιο ενός εκπαιδευτικού προγράμματος ανταλλαγής. (Παρουσίασε τις παρατηρήσεις σου στους συναδέλφους σου).\nΕκπρόσωπος της ActionAid στην Ελλάδα\nΠροφορική & ψηφιακή παρουσίαση\nΠαρουσίασε το έργο της οργάνωσης που εκπροσωπείς σε μαθητές και μαθήτριες. Μοιράσου ενδιαφέροντα στοιχεία και κάλεσέ τους να ενισχύσουν τις δράσεις σας.\nO Πρόεδρος της Δημοκρατίας της Ρουάντα\nΖήτησε από τον πρόεδρο της χώρας σου να ενισχύσει την εκπαίδευση και τα δημόσια σχολεία προτείνοντας συγκεκριμένες ενέργειες.\nΑναγνώστες σχολικής εφημερίδας/ περιοδικού ActionΛόγου που εκδίδει η ActionAid\nΥποστήριξε την άποψη ότι είναι σημαντικό να βοηθάμε παντού στον κόσμο, όπου υπάρχει ανάγκη, και όχι μόνο στην πατρίδα μας.\nΠροτάσεις για «Σωστό ή Λάθος» / Σωστό ή Λάθος; Πρόταση 1η: “Δυο κράτη πολεμούν μεταξύ τους επομένως δεν οφείλουν να αποτρέπουν τη Γενοκτονία.”\nΠρόταση 2η: “Για ένα εμπόλεμο κράτος επιβεβαιώνεται ότι συνετέλεσε Γενοκτονία και δεν τιμωρείται.”\nΠρόταση 3η: “Ένα κράτος για να τιμωρήσει πολίτες Ρομά τους συγκεντρώνει για πολλές μέρες σε στρατόπεδο συγκέντρωσης δίχως τροφή και νερό. Για την πράξη αυτή πρέπει να τιμωρηθεί”.\nΠρόταση 4η: “Ο παραγωγός ενός ραδιοφωνικού σταθμού προτρέπει στην ολική εξολόθρευση των Μουσουλμάνων, αλλά δεν τιμωρείται”.\nΠρόταση 5η: “Ένα εμπόλεμο κράτος δεν τιμωρείται επειδή, παρά τις προσπάθειές του, τελικά δεν συνετέλεσε την ομαδική σφαγή μιας μειονότητας”.\nΠρόταση 6η: “Ο κύριος Χ ήταν ιδιωτικός υπάλληλος όταν ξέσπασε πόλεμος και δεν πρέπει να τιμωρηθεί επειδή συμμετείχε στη Γενοκτονία.”\nΠρόταση 7η: “Οι υπουργοί Δικαιοσύνης και Άμυνας καταδικάστηκαν για τις μυστικές τους συνεννοήσεις προκειμένου να προκαλέσουν σωματικές βλάβες σε ομάδα ομοφυλόφιλων της χώρας τους.”\nΠρόταση 8η: “Ο Πρόεδρος ενός κράτους δεν τιμωρείται για διάπραξη Γενοκτονίας επειδή συνετέλεσε σε ομαδική καταστροφή των μελών του αντίπαλου κόμματος.”\nΠρόταση 9η: “Παραστρατιωτικοί τιμωρούνται για διάπραξη Γενοκτονίας επειδή μετέφεραν τα παιδιά Χριστιανών σε περιοχές που κατοικούν Μουσουλμάνοι.”\n© Θοδωρής Γούτας/ ActionAid Ελλάς\nΦωτογραφία 1 / Γράφουμε τις ερωτήσεις μας! Η εννιάχρονη Honorine είναι μαθήτρια της τετάρτης τάξης του δημοτικού. Ξυπνά στις 6.00 το πρωί και περπατά 20 λεπτά μέχρι το ποτάμι του χωριού που μένει στη Ρουάντα για να φέρει νερό στην οικογένειά της. Μ’ αυτό θα πλυθούν, θα μαγειρέψουν, θα πλύνουν τα ρούχα τους και θα ποτίσουν τα ζώα τους. Η Honorine έχει μάθει πόσο πολύτιμο είναι το νερό και δεν το σπαταλά. Εύχεται κάποτε να έχει στο σπίτι της καθαρό και πόσιμο νερό!\nΦωτογραφία 2 / Γράφουμε τις ερωτήσεις μας! H δεκατετράχρονη Marlene είναι μαθήτρια στο γυμνάσιο του Muko της Ρουάντα. Μια από τις πρώτες πρωινές της δουλειές είναι να ταΐσει και να ποτίσει τα οικόσιτα ζώα της οικογένειας. Η Marlene αγαπά το σχολείο. Ωστόσο δε γνωρίζει αν θα συνεχίσει να φοιτά σ’ αυτό καθώς οι οικονομικές δυνατότητες της οικογένειάς της είναι περιορισμένες.\nΦωτογραφία 3 / Γράφουμε τις ερωτήσεις μας! Η εννιάχρονη Honorine είναι μαθήτρια της τετάρτης τάξης του δημοτικού. Για να φτάσει στο σχολείο της περπατά καθημερινά 20 λεπτά. Κρατά μια πάνινη τσάντα μ’ ένα τετράδιο κι ένα στυλό. Στην τάξη της διδάσκεται τα μαθήματα μαζί με άλλους 40 συμμαθητές της, δίχως εποπτικό υλικό, ρεύμα και καθαρό νερό. Ωστόσο η Honorine αγαπά το σχολείο. Εκεί συναντά τους φίλους της, παίζει και μαθαίνει πολλά καινούρια πράγματα από τους δασκάλους της.\nΦωτογραφία 4 / Γράφουμε τις ερωτήσεις μας! Λίγα αραποσίτια ψήνονται δίπλα στη φωτιά. Προορίζονται για το πρωινό φαγητό μας καθώς είμαστε φιλοξενούμενοι στο σπίτι της οικογένειας της Honorine. Άραγε, η ίδια και τα αδέρφια της έφαγαν πριν ξεκινήσουν για το σχολείο;\nMέρος Φωτογραφίας 5\nΦωτογραφία 5 / Συμπληρώστε τις φωτογραφίες! Η εννιάχρονη Honorine, μαθήτρια της τετάρτης δημοτικού, διαβάζει περήφανα στη γιαγιά της από το βιβλίο της. Μετά την τρίτη δημοτικού, οι μαθητές στη Ρουάντα διδάσκονται τα μαθήματα στ’ Αγγλικά. Αυτό δυσκολεύει συχνά τους ίδιους και τους εκπαιδευτικούς τους. Όμως η Honorine είναι χαρούμενη γιατί έτσι μπορεί κι επικοινωνεί και με ανθρώπους από μακρυνά μέρη.\nMέρος Φωτογραφίας 6\nΦωτογραφία 6 / Συμπληρώστε τις φωτογραφίες! Αυτά τα παιδιά γυμνασίου στη Ρουάντα xαίρονται το διάλειμμά τους παίζοντας βόλεϊ. Ωστόσο αναγκάζονται να φοιτούν σε διπλοβάρδιες. Στις τάξεις τους το πάτωμα είναι από χώμα, συνωστίζονται με άλλους 60 συμμαθητές τους και δεν έχουν τα απαραίτητα εποπτικά υλικά. Διδάσκονται τα μαθήματά τους στην αγγλική γλώσσα κι όχι τη μητρική τους. Η κυβέρνηση της χώρας την έχει καθιερώσει ως επίσημη γλώσσα δίχως ωστόσο να επιμορφώσει σχετικά τους δασκάλους των μαθητών.\n© Κατερίνα Βίγκου/ ActionAid Ελλάς\nMέρος Φωτογραφίας 7\nΦωτογραφία 7 / Συμπληρώστε τις φωτογραφίες! Αυτή η μαθήτρια φοιτά στην τετάρτη τάξη του δημοτικού στη Ρουάντα και λύνει μια άσκηση πρόσθεσης δεκαδικών αριθμών. Δίπλα της παρακολουθεί με ενδιαφέρον ο δάσκαλός της. Στα χέρια του κρατά τα τετράδια των μαθητών της τάξης με λυμένες ασκήσεις για να τις διορθώσει. Αν και προσπαθεί πολύ, δυσκολεύεται να διδάξει στ’ Αγγλικά. Ζητά από την κυβέρνηση της χώρας επιμόρφωση κι εκπαιδευτικό υλικό. Εύχεται ο μισθός του να ήταν μεγαλύτερος ώστε να μπορεί να καλύπτει τις ανάγκες της οικογένειάς του.\nMέρος Φωτογραφίας 8\nΦωτογραφία 8 / Συμπληρώστε τις φωτογραφίες! Αυτά τα παιδιά στη Ρουάντα βοηθούν τους γονείς τους στις αγροτικές εργασίες. Έχουν μαζέψει φύλλα για να ταΐσουν τα οικόσιτα ζώα της οικογένειας. Εκατομμύρια παιδιά σε όλο τον κόσμο εργάζονται με τρόπους που συχνά παρεμποδίζουν την εκπαίδευσή τους, τα αποστερούν από τη χαρά της παιδικής ηλικίας και συνθλίβουν το δικαίωμά τους στην ομαλή σωματική και πνευματική ανάπτυξη. Σχεδόν το 1 στα 6 παιδιά ηλικίας 5-14 ετών στον κόσμο θεωρούνται πως εμπλέκονται σε μορφές παιδικής εργασίας.\nΦωτ. 9: Η επίπλωση στο σαλόνι της οικογένειας στο Muko. Τα πάντα είναι φτιαγμένα από υλικά που βρίσκονται τριγύρω, όπως το ξύλο. Σε αυτό το σαλόνι μαζευόμασταν κάθε βράδυ, βάζαμε στην μέση μία πιατέλα με φασόλια, πατάτες και γλυκοπατάτες και τρώγαμε με τα χέρια όλοι μαζί. Αυτό ήταν το φαγητό μας σε καθημερινή βάση. Οι οικογένειες στο Μούκο της Ρουάντα τρώνε ότι παράγουν καθώς δεν υπάρχει η οικονομική δυνατότητα να αγοράσουν τίποτα. Στον υπόλοιπο κόσμο τι γίνεται;\nΦωτ. 10: Λεπτομέρεια από οροφή σε σπίτι του Muko. Τα υλικά απλά και η κατασκευή χειροποίητη: τσίγγος, ξύλο από τα δέντρα της περιοχής. Οι καιρικές συνθήκες επιτρέπουν ελαφρές κατασκευές, αλλά οι βροχές δυσκολεύουν πολύ τη διαβίωση, καθώς η οροφή αυτή δεν είναι στεγανή.\nΔείτε τι τρώνε στον υπόλοιπο κόσμο και πόσα ξοδεύουν: http://menzelphoto.photoshelter.com/gallery/Hungry-Planet-FamilyFood-Portraits/G0000zmgWvU6SiKM/C0000k7JgEHhEq0w\nΦωτ. 11: Σκαμνί στην αυλή του σπιτιού στο Muko. Φτιαγμένο κι αυτό με ό,τι υλικό υπάρχει γύρω (ξύλο από κορμούς δέντρων τριγύρω) και φυσικά φτιαγμένο με το χέρι.\nΈχει σχέση έχει η υπερκατανάλωση με τη Ρουάντα;\nΦωτ. 13: Είσοδος στο σπίτι (χωριό Muko). Τα πάντα είναι λιτά και λειτουργικά. Ένα πανί αρκεί για να μπαίνει καθένας με καθαρά πόδια στο σπίτι.\nΦωτ. 12: Η είσοδος του σπιτιού στο Muko. Απλές γραμμές χωρίς φορτωμένες διασκομήσεις, αλλά τα πάντα βαλμένα με τάξη.\nΦωτ. 14: Λεπτομέρεια από τοίχο του σπιτιού στο Muko. Χτίζουν τα σπίτια τους με ό,τι βρουν και προσπαθούν να προσέχουν και την αισθητική τους!\nΦωτογραφία 15 / Ο δρόμος για το σχολείο μου! Ο δρόμος για το σχολείο στο Μούκο είναι γεμάτος χώμα, σκόνη και πέτρες. Κάθε πρωί οι μαθητές της περιοχής χρειάζονται παραπάνω από είκοσι λεπτά περπάτημα για να φτάσουν στις τάξεις τους. Στους ώμους τους κρεμάνε φθαρμένες πάνινες τσάντες με ένα βιβλίο κι ένα μολύβι ή στυλό. Στα περίπου είκοσι λεπτά της διαδρομής, καλημερίζουν τους περαστικούς και τραγουδάνε όλοι μαζί. Εξάλλου, είναι όμορφο να πηγαίνεις σχολείο παρέα με φίλους!\nΦωτογραφία 16 / Η εκπαίδευση στον κόσμο 57 εκατομμύρια παιδιά που βρίσκονται εκτός Πρωτοβάθμιας εκπαίδευσης παγκοσμίως, εκ των οποίων 27 εκατομμύρια, που ζουν κυρίως στις αναπτυσσόμενες χώρες, δεν έχουν καν πάει ποτέ σχολείο. Το 1999 ιδρύθηκε η συμμαχία Παγκόσμια Εκστρατεία για την Εκπαίδευση, με την ActionAid ιδρυτικό μέλος της. Βασικό εργαλείο της εκστρατείας είναι η Παγκόσμια Εβδομάδα Δράσης για την Εκπαίδευση. Σε αυτήν συμμετέχουν Μη Κυβερνητικές Οργανώσεις, Δίκτυα της Κοινωνίας των Πολιτών, εκπαιδευτικοί και μαθητές από περίπου 120 χώρες του κόσμου. Οι μεγάλοι πρωταγωνιστές είναι οι μαθητές οι οποίοι κάθε χρόνο καλούνται να δράσουν διεκδικώντας το δικαίωμα των συνομηλίκων τους να πάνε σχολείο!\nΦωτογραφία 17 / Η εκπαίδευση στον κόσμο Μαθητές του δημοτικού σχολείου στη Ρουάντα ποζάρουν με χαρά και περιέργεια μπροστά στο φακό. Φοιτούν καθημερινά στο σχολείο αποκομίζοντας καινούριες γνώσεις κι εμπειρίες. Το αποτέλεσμα είναι να συμμετέχουν ενεργά στο μετασχηματισμό της κοινωνίας στη χώρα τους και να συμβάλλουν στην καταπολέμηση της ανιστότητας και των διακρίσεων.\nΦωτογραφία 18 / Γυναικείοι συνεταιρισμοί Oι γυναίκες του συνεταιρισμού Hugukirwa μας δείχνουν την τεχνική καλαθοπλεχτικής που χρησιμοποιούν. Η παραδοσιακή αυτή τέχνη περνάει από γενιά σε γενιά. Το χορτάρι και οι ίνες από παλιά πλαστικά τσουβάλια μετατρέπονται σε αποθηκευτικά σκεύη για όσπρια, καρπούς, φρούτα ή άλλα ξηρά ήδη τροφής.\nΦωτογραφία 19 / Σωστό ή Λάθος;\nΦωτογραφία 20 / Ας μελετήσουμε τη Σύμβαση για την Πρόληψη και Καταστολή του Εγκλήματος της Γενοκτονίας!\nΕυχαριστίες Σε όλο το εγχείρημα είχαμε συντονίστριες, εμψυχώτριες, κριτικές φίλες τη Δήμητρα Ντιρογιάννη, τη Χρυσούλα Σταματούκου και τη Μαρίζα Τσαχάλη. Η αποσυμπιεστική διάθεση, ο νηφάλιος και συγκαταβατικός λόγος της Δήμητρας λειτουργούσαν κατευναστικά σε κάθε αρχή των συναντήσεων αλλά και στο τέλος της ημέρας. Η διάθεσή της ήταν η βαλβίδα της χύτρας που άφηνε το γέλιο να αποσυμπιέσει όσα δεν μπορούσε να πιστέψει ο νους μας απ’ αυτά που αντικρίζαμε. Σαν κάθε τάγμα που δεν μπορεί να πάει μπροστά δίχως την οπισθοφυλακή και τις γραμμές επικοινωνίας, η Χρυσούλα φρόντιζε κάθε φορά να συρράπτει όσα ξέφτια αφήναμε πίσω μας λόγω της ξέφρενης ταχύτητας που επεξεργαζόμασταν τις πληροφορίες. Παρείχε μια αθόρυβη, ήρεμη δύναμη που μπορούσαμε να βασιζόμαστε. Η Μαρίζα «έκοβε δρόμο» όποτε πέφταμε σε δύσβατα μονοπάτια. Οι ώριμες οργανωτικές της ικανότητες, σε συνδυασμό με τη διεισδυτική της ματιά, παρείχαν την ομαδική ζώνη ασφαλείας στη δύσκολη διαδρομή μας!\nΤις ευχαριστούμε και τις τρεις μέσα απ’ την καρδιά μας! Επίσης ευχαριστούμε για τη ζεστή φιλοξενία τους τη Josephine Uwamariya, τον James Butare, τον Regis Kamugisha, τον Michel Ndayambaje και όλους τους υπόλοιπους συνεργάτες της ActionAid Rwanda. Διευκόλυναν την επικοινωνία μας με τους κατοίκους κι έκαναν ευχάριστη την παραμονή μας στη χώρα. Τέλος, ευχαριστούμε τις οικογένειες του Μούκο που μας άνοιξαν τα σπίτια και τις καρδιές τους καθώς και για όλα τα μαθήματα ζωής που μας έδωσαν… Κατερίνα Βίγκου (vigkou@gmail.com) Θοδωρής Γούτας (tgoutas@gmail.com) Έλενα Καραγιάννη (ele.karagianni@yahoo.gr) Φάνης Κατσάνος (fkatsanos@gmail.com) Νάσια Χολέβα (n.choleva@gmail.com)\nΣτείλε το Φίλο μου Σχολείο: υπόθεση Ρουάντα - Βιβλίο Εκπαιδευτικού\nΣτο πλαίσιο του Ευρωπαϊκού προγράμματος Send my Friend to School, που συντονίζει η ActionAid, 5 εκπαιδευτικοί από την Ελλάδα ταξίδεψαν μέχρι...


30/04/2019 - 11:15πμ\nΤη δική της μάχη στη Μονάδα Εντατικής Θεραπείας του Παίδων «Αγλαΐα Κυριακού» δίνει η 8χρονη Αλεξία, το κοριτσάκι που ανήμερα του Πάσχα χτυπήθηκε στο κεφάλι από αδέσποτη σφαίρα στις Θεσπιές Βοιωτίας. Οι χειρουργοί αφαίρεσαν τη σφαίρα από την κροταφική χώρα, ωστόσο η κατάσταση της υγείας της Αλεξίας παραμένει κρίσιμη, μιας και δεν έχει ακόμα ξεπεράσει τον κίνδυνο.\nΗ Αστυνομία συνεχίζει την έρευνα προκειμένου να εντοπίσει από πού προήλθε η σφαίρα.\nΚατά μία εκδοχή αυτός που πυροβόλησε βρισκόταν σε γλέντι στο διπλανό χωριό, στο Λεοντάρι. Η Αλεξία έπαιζε στην αυλή μαζί με τα μεγαλύτερα αδέρφια της και ένα μικρότερο ξαδερφάκι τους – το σπίτι βρίσκεται στην είσοδο του χωριού απέναντι από το Δημαρχείο, γι’ αυτό και οι έρευνες στρέφονται στο Λεοντάρι.\nΜέχρι στιγμής κανένας δεν έχει παρουσιαστεί στις Αρχές. Η σφαίρα προέρχεται από πιστόλι ή περίστροφο, και το ειδικό κλιμάκιο από τα Εγκληματολογικά Εργαστήρια της Αθήνας θα προσπαθήσει να εντοπίσει το όπλο και να ταυτοποιήσει το δράστη. Συγγενείς της 8χρονης αναφέρουν ότι την Κυριακή του Πάσχα μπαλωθιές έπεφταν και στο Λεοντάρι και στις Θεσπιές.


Έρευνα: Όσοι νόσησαν με κορωνοϊό έχουν ανοσία σχεδόν ίδια με όση δίνει το εμβόλιο | daypress.gr\nΣήμερα είναι Πέμπτη, 28 Ιανουαρίου 2021\nΕλλάδα Πέμπτη 28.01.2021\nΟικονομία Πέμπτη 28.01.2021\nΔώρο Χριστουγέννων, 534 ευρώ: 3 πληρωμές αύριο Παρασκευή 29 Ιανουαρίου\nΠολιτική Πέμπτη 28.01.2021\nΖουράρις: Τα έχω χε@@@@α τα 99 άτομα, τη διάταξη του Μητσοτάκη\nΜητσοτάκης: Ανοίγουμε όταν τα κρούσματα υποχωρούν. Τα 4 σενάρια για τα σχολεία\nΤρέχουν οι εξελίξεις στην υπόθεση Βαλυράκη. Ακούστε τον μάρτυρα - κλειδί\nΔιεθνή Πέμπτη 28.01.2021\nΑθλητισμός Πέμπτη 28.01.2021\nΟμόφωνα αθώος ο Βαγγέλης Μαρινάκης και ακόμα 27 άτομα για την υπόθεση του ποδοσφαίρου\nΑθλητισμός Τετάρτη 27.01.2021\nΥγεία Πέμπτη 28.01.2021\nΠροειδοποίηση για αντισηπτικά χεριών: Eκατοντάδες άνθρωποι δηλητηριάστηκαν\nΓυναικεία Loafers ENVIE Μαύρα V84-12204-34\nΕύκολα cookies με κομμάτια σοκολάτας\nΠέμπτη 14 Ιανουαρίου 2021 17:55 Υγεία\nΈρευνα: Όσοι νόσησαν με κορωνοϊό έχουν ανοσία σχεδόν ίδια με όση δίνει το εμβόλιο\nΤουλάχιστον πέντε μήνες ανοσία έχουν όσοι ανάρρωσαν από τον κορωνοϊό, διάρκεια που, σύμφωνα με τους Βρετανούς επιστήμονες, είναι ίδια με του εμβολίου.\nΤα αποτελέσματα σχετικά με την ανοσία του κορωνοϊού προκύπτουν μέσα από μια νέα μελέτη, που διενεργήθηκε από τον Οργανισμό Δημόσιας Υγείας της Βρετανίας, με δείγμα περισσότερους από 20.000 υγειονομικούς.\nΠρόκειται για τη μεγαλύτερη μελέτη επαναλοίμωξης με κορωνοϊό παγκοσμίως, ενώ οι συμμετέχοντες υποβάλλονται σε μοριακά διαγνωστικά τεστ, αλλά και τεστ αντισωμάτων κάθε δύο έως τέσσερεις εβδομάδες.\nΜε βάση τα προκαταρκτικά ευρήματα της έρευνας, οι επιστήμονες συμπέραναν ότι η ανοσολογική απόκριση μετά από αρχική μόλυνση με κορονοϊό, μειώνει τον κίνδυνο να επαναλοίμωξης κατά 83%, για τους επόμενους πέντε μήνες τουλάχιστον.\nΜάλιστα, η μελέτη αποκαλύπτει ότι οι επαναλοιμώξεις από COVID-19 είναι εξαιρετικά σπάνιες, καθώς σημειώθηκαν μόνο στο 1% των συμμετεχόντων που είχαν ήδη νοσήσει.\nΠιο συγκεκριμένα, μέσα σε χρονικό διάστημα πέντε μηνών βρέθηκαν 44 πιθανές περιπτώσεις επαναλοίμωξης, μερικές από τις οποίες ακόμη αξιολογούνται. Μόνο το 30% από αυτούς τους 44 ανθρώπους με πιθανή επαναλοίμωξη εμφάνισαν συμπτώματα, έναντι ποσοστού 78% μεταξύ όσων είχαν μολυνθεί για πρώτη φορά.\nΩστόσο, αν και η πιθανότητα είναι μικρή, κάποιος που είχε κολλήσει τον ιό, κατά τη διάρκεια του πρώτου κύματος της πανδημίας, θα μπορούσε να μολυνθεί εκ νέου, κατά τη διάρκεια του δεύτερου κύματος.\n«Γνωρίζουμε, πλέον, ότι οι περισσότεροι από όσους είχαν τον κορονοϊό και ανέπτυξαν αντισώματα είναι προστατευμένοι από επαναλοίμωξη, ωστόσο αυτό δεν είναι απόλυτο και δεν ξέρουμε ακόμη πόσο διαρκεί η προστασία. Αν κάποιος ήδη είχε τη νόσο Covid-19, είναι απίθανο να αναπτύξει ξανά σοβαρή λοίμωξη. Όμως, ο κίνδυνος να προσβληθεί ξανά από τον ιό και να τον μεταδώσει σε άλλους παραμένει», τόνισε η Σούζαν Χόπκινς, επικεφαλής της έρευνας.\n«Η επαναλοίμωξη είναι αρκετά ασυνήθιστη, πράγμα που είναι καλό νέο. Όμως, αυτό δεν σημαίνει ότι κάποιος είναι ελεύθερος να τριγυρίζει πλέον χωρίς μάσκα», πρόσθεσε ο ανοσολόγος Τζον Γουέρι, από το πανεπιστήμιο της Πενσιλβάνια.\nΥγεία Πέμπτη 28 Ιανουαρίου 2021 13:05\nΥγεία Πέμπτη 28 Ιανουαρίου 2021 11:05\nΥγεία Τετάρτη 27 Ιανουαρίου 2021 18:00


Αναμνηστικά κέρματα των 2 ευρώ - 2021\nΘέμα: Φροντίζουμε τους ηλικιωμένους μας\nΠεριγραφή: Το θέμα του κέρματος, «CUIDEM LA NOSTRA GENT GRAN» (Φροντίζουμε τους ηλικιωμένους μας), συμβολίζεται με την εικόνα του χεριού ενός νεαρού ατόμου που κρατά ένα άλλο χέρι που φέρει σημάδια γήρανσης. Κάτω από τα χέρια απεικονίζεται ένα στηθοσκόπιο. Το όνομα της χώρας έκδοσης «ANDORRA» που περιβάλλει διάφορες αναπαραστάσεις του ιού SARS-CoV-2 αντιπροσωπεύει τη δέσμευση του κράτους να αποτρέψει την εξάπλωση της νόσου και να φροντίσει τους πολίτες του. Στο σχέδιο απεικονίζεται επίσης η ημερομηνία έκδοσης «2021». Στην περίμετρο του κέρματος απεικονίζονται τα 12 αστέρια της Ευρωπαϊκής Ένωσης.\nΠοσότητα: 70.000 κέρματα\nΗμερομηνία έκδοσης: Τελευταίο τρίμηνο του 2021\nΘέμα: Παναγία του Meritxell\nΠεριγραφή: Το σχέδιο απεικονίζει σε πρώτο πλάνο το ρωμανικό γλυπτό της Παναγίας του Meritxell (προστάτιδα αγία του Πριγκιπάτου της Ανδόρας), το οποίο χρονολογείται από τον 11ο και τον 12ο αιώνα. Στο φόντο του σχεδίου απεικονίζεται μερική αναπαράσταση του ιερού της βασιλικής στο οποίο βρίσκεται το γλυπτό, ένα γραφικό στοιχείο που συμβολίζει ένα άνθος, το όνομα της χώρας έκδοσης «ANDORRA» και τα έτη «1921-2021». Στην περίμετρο του κέρματος απεικονίζονται τα 12 αστέρια της Ευρωπαϊκής Ένωσης.\nΠοσότητα: 73.750 κέρματα\nΘέμα: 100ή επέτειος από τη γέννηση του Alexander Dubček\nΠεριγραφή: Το σχέδιο απεικονίζει πορτρέτο σε αριστερό προφίλ του Alexander Dubček, κορυφαίου Σλοβάκου πολιτικού, του οποίου η απόπειρα εισαγωγής φιλελεύθερων μεταρρυθμίσεων στην Τσεχοσλοβακία το 1968 έγινε γνωστή ως «Άνοιξη της Πράγας». Στα αριστερά του εσωτερικού κύκλου του κέρματος αναγράφεται το όνομα της χώρας έκδοσης «SLOVENSKO». Το όνομα «Alexander Dubček» αναγράφεται εσώγλυφα στο κάτω μέρος του πορτρέτου, με το όνομα πάνω από το επώνυμο, ακολουθούμενο από τις ημερομηνίες γέννησης «1921» και θανάτου «1992», τοποθετημένες η μία πάνω από την άλλη. Στα δεξιά αναγράφεται το έτος έκδοσης «2021» και κάτω από αυτό απεικονίζεται το σήμα του νομισματοκοπείου της Σλοβακίας (Mincovňa Kremnica), το οποίο αποτελείται από τα γράμματα «MK» ανάμεσα σε δύο σφραγίδες. Στο κάτω δεξιό μέρος εμφανίζονται τα σχηματοποιημένα αρχικά «BR», που αναφέρονται στον σχεδιαστή της εθνικής όψης Branislav Ronai. Στην περίμετρο του κέρματος απεικονίζονται τα 12 αστέρια της Ευρωπαϊκής Ένωσης.\nΘέμα: Η 100ή επέτειος αυτονομίας των νήσων Όλαντ\nΠεριγραφή: Το θέμα του κέρματος είναι το τοπίο του αρχιπελάγους που συγκροτείται από ανάγλυφα σχέδια. Το κάτω μισό του σχεδίου φέρει θαλάσσιο τοπίο με ναυτικά σήματα, την πλώρη ενός σκάφους και ένα χέρι που κρατά μια πυξίδα. Στην οριζόντια γραμμή στη μέση του σχεδίου διακρίνεται ο θαλάσσιος ορίζοντας. Το άνω ήμισυ του σχεδίου απεικονίζει τον ουρανό και τα σύννεφα. Στο κάτω μέρος, σε ημικύκλιο, υπάρχει η επιγραφή «ΕΠΕΤΕΙΟΣ 100 ΧΡΟΝΩΝ ΑΥΤΟΝΟΜΙΑΣ ΤΩΝ ΝΗΣΩΝ ΟΛΑΝΤ» στα φινλανδικά. Στο πάνω μέρος, σε ημικύκλιο, υπάρχει η επιγραφή «ΕΠΕΤΕΙΟΣ 100 ΧΡΟΝΩΝ ΑΥΤΟΝΟΜΙΑΣ ΤΩΝ ΝΗΣΩΝ ΟΛΑΝΤ» στα σουηδικά. Στο κέντρο υπάρχουν δύο ανάγλυφα σχέδια σε σχήμα ρόμβου μεταξύ των κειμένων, το ένα στα αριστερά και το άλλο στα δεξιά. Πάνω από τους ρόμβους, στη δεξιά πλευρά αναγράφεται η ένδειξη «2021 FI» και στην αριστερή πλευρά το σήμα του νομισματοκοπείου της Φινλανδίας. Στην περίμετρο του κέρματος απεικονίζονται τα 12 αστέρια της Ευρωπαϊκής Ένωσης.\nΗμερομηνία έκδοσης: Φθινόπωρο 2021\nΘέμα: 500ή επέτειος της έκδοσης του διατάγματος για τη δεύτερη περίοδο έκδοσης κερμάτων επί βασιλείας Καρόλου Ε’\nΠεριγραφή: Στο εσωτερικό μέρος της εθνικής όψης του κέρματος απεικονίζεται το πορτρέτο του Καρόλου Ε’, μαζί με το κείμενο «Carolus V». Στα αριστερά απεικονίζεται το χρυσό φιορίνι του Καρόλου, ηλικίας 500 ετών, το οποίο εκδόθηκε μετά το διάταγμα της δεύτερης περιόδου έκδοσης κερμάτων επί βασιλείας Καρόλου Ε’. Δεδομένου ότι η κοπή των κερμάτων θα πραγματοποιηθεί από το Βασιλικό Νομισματοκοπείο των Κάτω Χωρών, στο κάτω μέρος εμφανίζονται το σήμα του νομισματοκοπείου της Ουτρέχτης, το κηρύκειο του Ερμή, καθώς και το σήμα του διευθυντή του βελγικού νομισματοκοπείου, ήτοι ο θυρεός του δήμου Herzele. Αναγράφονται επίσης τα αρχικά «LL», που παραπέμπουν στον σχεδιαστή του κέρματος, Luc Luycx. Στα αριστερά εμφανίζεται η ένδειξη της χώρας έκδοσης «BE» και το έτος έκδοσης «2021». Στην περίμετρο του κέρματος απεικονίζονται τα 12 αστέρια της Ευρωπαϊκής Ένωσης.\nΘέμα: Το εθνικό ζώο της Εσθονίας: ο λύκος\nΠεριγραφή: Το σχέδιο απεικονίζει το περίγραμμα ενός λύκου και ενός δάσους. Κοντά στα άκρα του εσωτερικού δακτυλίου είναι χαραγμένα το όνομα της χώρας «EESTI» στα αριστερά, το έτος έκδοσης «2021» στα δεξιά, και οι λέξεις «CANIS LUPUS» («λύκος» στα λατινικά) στο πάνω μέρος.\nΘέμα: Η 700ή επέτειος του θανάτου του Δάντη (Dante Alighieri)\nΠεριγραφή: Το σχέδιο απεικονίζει ένα πορτρέτο του Δάντη και το Palazzo Vecchio στη Φλωρεντία. Στην πάνω δεξιά πλευρά, σε ημικύκλιο, υπάρχει το όνομα της χώρας έκδοσης «CITTÀ DEL VATICANO». Στο κάτω μέρος υπάρχει η επιγραφή «Dante» και από κάτω τα έτη «1321-2021» και το όνομα του καλλιτέχνη «P. DANIELE». Στην περίμετρο του κέρματος απεικονίζονται τα 12 αστέρια της Ευρωπαϊκής Ένωσης.\nΠοσότητα: 86.000 κέρματα\nΘέμα: 200ή επέτειος από την ίδρυση του Επαρχιακού Μουσείου της Καρνιόλα, πρώτου μουσείου της Σλοβενίας\nΠεριγραφή: Το σχέδιο εμπνέεται από τις ζώνες του Vače Situla, ενός από τα πιο καλαίσθητα τεχνουργήματα της τέχνης situla. Οι ζώνες αυτές συμβολίζουν τα στρώματα της ιστορίας που διαφυλάσσει το μουσείο για τις μελλοντικές γενιές. Το σχέδιο απεικονίζει την ιστορία του μουσείου με τη μορφή στρωμάτων που αναγράφουν τα διάφορα ονόματα που έφερε το μουσείο κατά τη διάρκεια της 200ετούς ιστορίας του. Τα ονόματα εμφανίζονται στις ζώνες με τον ίδιο τρόπο όπως εάν ήταν χαραγμένα στο Vače Situla. Το σχέδιο περιλαμβάνει το όνομα της χώρας «SLOVENIJA» και το έτος έκδοσης «2021». Στην περίμετρο του κέρματος απεικονίζονται τα 12 αστέρια της Ευρωπαϊκής Ένωσης.\nΘέμα: Ολυμπιακοί Αγώνες στο Παρίσι το 2024\nΠεριγραφή: Το σχέδιο απεικονίζει τη Marianne, εθνική μορφή και σύμβολο της γαλλικής νομισματολογίας, η οποία τρέχει με τον «παλαιό» τρόπο, ως αναφορά στους Ολυμπιακούς Αγώνες της Αρχαίας Εποχής. Η φιγούρα της γίνεται ένα με τον Πύργο του Άιφελ, εμβληματικό μνημείο της παρισινής κληρονομιάς, σχηματίζοντας έναν κοινό άξονα με τη «σιδηρά κυρία». Στο φόντο απεικονίζεται ένας αθλητικός στίβος, στην αριστερή πλευρά του οποίου διακρίνεται το έμβλημα Παρίσι 2024. Το έτος έκδοσης, η αναφορά RF και τα σήματα του νομισματοκοπείου εισάγονται κάτω από το τόξο του πύργου. Στην περίμετρο του κέρματος απεικονίζονται τα 12 αστέρια της Ευρωπαϊκής Ένωσης.\nΘέμα: Φιννοουγγρικοί λαοί\nΠεριγραφή: Η εθνική όψη του κέρματος απεικονίζει σχέδιο βασισμένο στις τοιχογραφίες των σπηλαίων της λίμνης Äänisjärv. Τα σύμβολα του κυνηγού, της άλκης, του υδρόβιου πτηνού και του ήλιου σχηματίζουν τον συμβολικό κύκλο της ζωής για τους φιννοουγγρικούς λαούς. Η κεντρική μορφή είναι ένα υδρόβιο πτηνό, όπως αυτά αναπαρίστανται στην τέχνη και τον λαϊκό πολιτισμό όλων των φιννοουγγρικών λαών. Στο επάνω δεξιό μέρος, σε ημικύκλιο, αναγράφεται το όνομα της χώρας «EESTI» και από το έτος «2021». Στο κάτω αριστερό μέρος υπάρχει η επιγραφή «FENNO-UGRIA». Στην περίμετρο του κέρματος απεικονίζονται τα 12 αστέρια της Ευρωπαϊκής Ένωσης.\nΘέμα: Η 550ή επέτειος της γέννησης του Άλμπρεχτ Ντύρερ\nΠεριγραφή: Στο σχέδιο απεικονίζεται η Παρθένος Μαρία με το θείο βρέφος, λεπτομέρεια του πίνακα «Η Παρθένος και το Θείο Βρέφος» του Άλμπρεχτ Ντύρερ, που βρίσκεται στις αίθουσες της Πινακοθήκης Ουφίτσι (Φλωρεντία). Στο επάνω αριστερό μέρος υπάρχει η επιγραφή «SAN MARINO» και το σήμα του νομισματοκοπείου «R». Στο επάνω δεξιό μέρος βρίσκεται το μονόγραμμα «AD» με τα αρχικά του Άλμπρεχτ Ντύρερ (Albrecht Dürer) και δεξιά υπάρχει η επιγραφή «DÜRER». Στο κάτω μέρος βρίσκονται τα αρχικά του χαράκτη Valerio De Seta, «VdS», και τα έτη «1471-2021». Στην περίμετρο του κέρματος απεικονίζονται τα 12 αστέρια της Ευρωπαϊκής Ένωσης.\nΘέμα: Η 10η επέτειος γάμου του Πρίγκιπα Αλβέρτου Β’ και της Πριγκίπισσας Σαρλίν\nΠεριγραφή: Το σχέδιο απεικονίζει την προσωπογραφία σε προφίλ του Πρίγκιπα Αλβέρτου Β’ και της Πριγκίπισσας Σαρλίν. Στο πάνω μέρος αναγράφεται το όνομα της χώρας έκδοσης «MONACO». Στο κάτω μέρος, σε ημικύκλιο, υπάρχει η επιγραφή «2011 MARIAGE PRINCIER 2021». Στην περίμετρο του κέρματος απεικονίζονται τα 12 αστέρια της Ευρωπαϊκής Ένωσης.\nΘέμα: Dzūkija (από τη σειρά «Εθνογραφικές Περιοχές της Λιθουανίας»)\nΠεριγραφή: Το σχέδιο απεικονίζει (έναν) θυρεό με έναν σιδερόφρακτο στρατιώτη που κρατά στο δεξί χέρι του έναν λογχοπέλεκυ και στηρίζεται με τον αριστερό του βραχίονα σε μια αργυρή ασπίδα της Βαλτικής. Ο θυρεός ακουμπά σε μια δοκό και συγκρατείται από δύο λύγκες. Από κάτω κρέμεται μια κορδέλα που φέρει τη λατινική επιγραφή «EX GENTE BELICOSISSIMA POPULUS LABORIOSUS» (ΕΡΓΑΤΙΚΟΙ ΑΝΘΡΩΠΟΙ ΑΠΟ ΜΙΑ ΣΚΛΗΡΗ ΦΥΛΗ). Η σύνθεση περιβάλλεται από τις επιγραφές «LIETUVA» (ΛΙΘΟΥΑΝΙΑ) και «DZŪKIJA», το έτος έκδοσης (2021) και το σήμα του νομισματοκοπείου της Λιθουανίας. Το σχέδιο φιλοτέχνησε ο Rolandas Rimkūnas. Στην περίμετρο του κέρματος απεικονίζονται τα 12 αστέρια της Ευρωπαϊκής Ένωσης.\nΗμερομηνία έκδοσης: Τρίτο τρίμηνο του 2021\nΘέμα: Η 450ή επέτειος της γέννησης του Καραβάτζο\nΠεριγραφή: Το σχέδιο απεικονίζει ένα αγόρι που κρατά ένα καλάθι με φρούτα, ζωγραφισμένο από τον Καραβάτζο. Στην πάνω πλευρά, σε ημικύκλιο, υπάρχει το όνομα της χώρας έκδοσης «CITTÀ DEL VATICANO». Αριστερά βρίσκεται το σήμα του νομισματοκοπείου «R». Στη κάτω πλευρά υπάρχει η επιγραφή «CARAVAGGIO» και από κάτω τα έτη «1571-2021». Κάτω δεξιά βρίσκονται τα αρχικά της καλλιτέχνιδος Chiara Principe, «CP». Στην περίμετρο του κέρματος απεικονίζονται τα 12 αστέρια της Ευρωπαϊκής Ένωσης.\nΘέμα: Ήρωες της πανδημίας\nΠεριγραφή: Το σχέδιο δημιουργήθηκε από τη Maria Anna Frisone και απεικονίζει δύο επαγγελματίες του ιατρικού κλάδου που προετοιμάζονται για να αντιμετωπίσουν το άγνωστο. Σκοπός του είναι να αποτίσει φόρο τιμής στις υπηρεσίες των ανιδιοτελών αυτών ατόμων που βρίσκονται στην πρώτη γραμμή του αγώνα κατά της πανδημίας COVID-19. Στο πάνω μέρος, σε ημικύκλιο, υπάρχει η επιγραφή «HEROES OF THE PANDEMIC». Στο κάτω μέρος, σε ημικύκλιο, υπάρχει η επιγραφή «MALTA – 2021». Στην περίμετρο του κέρματος απεικονίζονται τα 12 αστέρια της Ευρωπαϊκής Ένωσης.\nΠοσότητα: 72.500 κέρματα\nΘέμα: 100ή επέτειος της Σύμβασης της Οικονομικής Ένωσης Βελγίου-Λουξεμβούργου (UEBL)\nΠεριγραφή: Η εθνική όψη του κέρματος απεικονίζει την προτομή του Βασιλιά Φιλίππου Α’ του Βελγίου και την προτομή του Μεγάλου Δούκα Ερρίκου του Λουξεμβούργου. Επιπλέον, απεικονίζονται και οι δύο χώρες, μαζί με το κείμενο «ECONOMIC UNION» και τα έτη «1921» και «2021». Δεδομένου ότι η κοπή των κερμάτων θα πραγματοποιηθεί από το Βασιλικό Νομισματοκοπείο των Κάτω Χωρών, στο κάτω μέρος εμφανίζονται το σήμα του νομισματοκοπείου της Ουτρέχτης, το κηρύκειο του Ερμή, καθώς και το σήμα του διευθυντή του βελγικού νομισματοκοπείου, ήτοι ο θυρεός του δήμου Herzele. Αναγράφονται επίσης τα αρχικά «LL», που παραπέμπουν στον σχεδιαστή του κέρματος, Luc Luycx. Στην περίμετρο του κέρματος απεικονίζονται τα 12 αστέρια της Ευρωπαϊκής Ένωσης.\nΗμερομηνία έκδοσης: Καλοκαίρι 2021\nΘέμα: Η συμμετοχή της Πορτογαλίας στους Ολυμπιακούς Αγώνες του Τόκιο 2020\nΠεριγραφή: Σχηματοποιημένη αναπαράσταση από τον δημιουργό του συμβόλου της Εθνικής Ολυμπιακής Επιτροπής της Πορτογαλίας, η οποία περιβάλλεται από τη φράση «Portugal nos Jogos Olímpicos de Tóquio’20 2021»\nΘέμα: Δημοσιογραφία και ανοιχτή επικοινωνία για τη στήριξη της Δημοκρατίας της Φινλανδίας\nΠεριγραφή: Οι μορφές που απεικονίζονται στο εσωτερικό μέρος του κέρματος μπορούν να ερμηνευτούν ως στιλιζαρισμένες ανθρώπινες μορφές από κορδέλα, οι οποίες, αλληλένδετες, σχηματίζουν δίχτυ. Το εξωτερικό μέρος του κέρματος φέρει την ένδειξη «JOURNALISMI JOURNALISTIK». Η κάτω πλευρά του εσωτερικού μέρους φέρει την ένδειξη «2021 FI», ακριβώς μετά το σήμα του φινλανδικού νομισματοκοπείου. Στην περίμετρο του κέρματος απεικονίζονται τα 12 αστέρια της Ευρωπαϊκής Ένωσης.\nΗμερομηνία έκδοσης: Άνοιξη 2021\nΘέμα: Πρόγραμμα Άνθρωπος και Βιόσφαιρα της UNESCO - Απόθεμα βιόσφαιρας της λίμνης Žuvintas\nΠεριγραφή: Το σχέδιο απεικονίζει το χαρακτηριστικό περιβάλλον του αποθέματος βιόσφαιρας της λίμνης Žuvintas που ανήκει στο Παγκόσμιο Δίκτυο Αποθεμάτων Βιόσφαιρας του προγράμματος Άνθρωπος και Βιόσφαιρα της UNESCO: στο βάθος διακρίνονται νησιά μιας μοναδικής λίμνης γεμάτης πτηνά, η οποία είναι ο μεγαλύτερος υγρότοπος της Λιθουανίας, καθώς και η ιδιαίτερη πανίδα της. Σε πρώτο πλάνο, μία τρανομουγκάνα σκύβει προς μια κοκκινομπομπίνα που πλέει στο νερό. Στα βούρλα που απεικονίζονται δεξιά βρίσκεται μια καρηκοποταμίδα, από πάνω ένα σμήνος γερανών και ένας βουβόκυκνος που συμβολίζει τη δημιουργία του Αποθέματος. Το σχέδιο περιβάλλεται από τις επιγραφές LIETUVA (LITHUANIA), ŽUVINTAS, UNESCO, το έτος έκδοσης (2021) και το σήμα του νομισματοκοπείου της Λιθουανίας. Το σχέδιο φιλοτέχνησαν οι Eglė Ratkutė και Ernestas Žemaitis. Στην περίμετρο του κέρματος απεικονίζονται τα 12 αστέρια της Ευρωπαϊκής Ένωσης.\nΗμερομηνία έκδοσης: Β΄ τρίμηνο του 2021\nΘέμα: 200 χρόνια από την Ελληνική Επανάσταση\nΠεριγραφή: Στο σχέδιο εμφαίνεται η ελληνική σημαία στο κέντρο, η οποία περιβάλλεται από κλαδιά δάφνης. Περιμετρικά στο εσωτερικό άκρο αναγράφονται οι φράσεις «1821 – 2021 200 ΧΡΟΝΙΑ ΑΠΟ ΤΗΝ ΕΛΛΗΝΙΚΗ ΕΠΑΝΑΣΤΑΣΗ» και «ΕΛΛΗΝΙΚΗ ΔΗΜΟΚΡΑΤΙΑ». Στο κάτω μέρος, μεταξύ δύο κλαδιών δάφνης, είναι ορατό ένα ανθέμιο (το σήμα του Ελληνικού Νομισματοκοπείου) και η υπογραφή του καλλιτέχνη (Γιώργος Σταματόπουλος). Στην περίμετρο του κέρματος απεικονίζονται τα 12 αστέρια της Ευρωπαϊκής Ένωσης.\nΠοσότητα: 1.500.000 κέρματα\nΘέμα: Η 100ή επέτειος της διεθνούς de jure αναγνώρισης της Λετονίας\nΠεριγραφή: Στις 26 Ιανουαρίου 1921, οι Λετονοί διπλωμάτες κατάφεραν να επιτελέσουν ένα μνημειώδες έργο – τη de jure αναγνώριση της Λετονίας από τις μεγάλες δυνάμεις του κόσμου. Μολονότι η Λετονία ανακήρυξε την ανεξαρτησία της στις 18 Νοεμβρίου 1918, το νέο έθνος αναγνωρίστηκε το 1920 μόνο μετά από μια ταραγμένη περίοδο μαχών. Το σχέδιο απεικονίζει καλλιτεχνική επιγραφή, «100 Latvija de iure 2021», που περιλαμβάνει την ονομασία της χώρας (LATVIJA) και το έτος έκδοσης (2021). Στην περίμετρο του κέρματος απεικονίζονται τα 12 αστέρια της Ευρωπαϊκής Ένωσης.\nΗμερομηνία έκδοσης: Α’ τρίμηνο του 2021\nΠεριγραφή: Το σχέδιο απεικονίζει τη μετανοούσα Μαγδαληνή, λεπτομέρεια του ομώνυμου έργου του Καραβάτζο που βρίσκεται στην Πινακοθήκη Ντόρια Παμφίλι στη Ρώμη. Στο επάνω αριστερό μέρος υπάρχει η επιγραφή «SAN MARINO» και από κάτω τα έτη «1571-2021». Αριστερά είναι τα αρχικά της χαράκτριας Silvia Petrassi, «SP». Στο πάνω δεξιό μέρος υπάρχει η επιγραφή «CARAVAGGIO» και το σήμα του νομισματοκοπείου. Στην περίμετρο του κέρματος απεικονίζονται τα 12 αστέρια της Ευρωπαϊκής Ένωσης.\nΠεριγραφή: Το σχέδιο απεικονίζει μια αλληγορία του έργου της «UNICEF», στην οποία τα χέρια αποτελούν βασικό στοιχείο. Το ένα μετά το άλλο υποστηρίζουν τον πλανήτη και αποτελούν τον σύνδεσμο μεταξύ των διαφόρων περιοχών της Γης. Η αναφορά στην 75η επέτειο καθώς και οι δάφνες περιβάλλουν το σύνολο, συνοδευόμενες από το ακρωνύμιο «RF». Στην άνω άκρη, εμφαίνεται η ονομασία «UNICEF» μαζί με τις σχετικές ημερομηνίες, καθώς και το σύνθημα της UNICEF «Για κάθε παιδί». Στην περίμετρο του κέρματος απεικονίζονται τα 12 αστέρια της Ευρωπαϊκής Ένωσης.\nΠοσότητα: 7.500.000 κέρματα\nΘέμα: UNESCO - Τολέδο\nΠεριγραφή: Το σχέδιο απεικονίζει άποψη της Puerta del Sol και λεπτομέρεια του «La Sinagoga del Tránsito», κτίρια ρυθμού μουδέχαρ, που κατασκευάστηκαν αμφότερα τον δέκατο τέταρτο αιώνα. Αριστερά και με κεφαλαία γράμματα αναγράφεται η λέξη «ESPAÑA» και το έτος κοπής «2021». Στην επάνω δεξιά πλευρά βρίσκεται το σήμα του νομισματοκοπείου. Στην περίμετρο του κέρματος απεικονίζονται τα 12 αστέρια της Ευρωπαϊκής Ένωσης.\nΘέμα: Η 40ή επέτειος του γάμου του Μεγάλου Δούκα Ερρίκου\nΠεριγραφή: Το σχέδιο απεικονίζει τις προτομές του Μεγάλου Δούκα Ερρίκου και της Μεγάλης Δούκισσας Μαρίας Τερέζας. Κάτω από τις προτομές, απεικονίζονται δύο βέρες, στα αριστερά των οποίων αναγράφεται η ημερομηνία του γάμου τους, «14. FEBRUAR 1981», και στα δεξιά τους το έτος έκδοσης, «2021». Στο κάτω μέρος απεικονίζεται η λέξη «LETZEBUERG», η οποία δηλώνει τη χώρα έκδοσης. Στην περίμετρο του κέρματος απεικονίζονται τα 12 αστέρια της Ευρωπαϊκής Ένωσης.\nΘέμα: Σειρά «Bundesländer» (ομόσπονδα κρατίδια) – Σαξονία-Άνχαλτ\nΠεριγραφή: Το σχέδιο απεικονίζει τον Καθεδρικό Ναό του Μαγδεμβούργου, τον πρώτο καθεδρικό ναό γοτθικού ρυθμού που κατασκευάστηκε σε γερμανικό έδαφος. Στο εσωτερικό μέρος αναγράφεται επίσης η ονομασία «SACHSEN-ANHALT» και, στο κάτω μέρος, ο κωδικός χώρας της χώρας έκδοσης, «D», στα αριστερά το διακριτικό σήμα του αντίστοιχου νομισματοκοπείου («A», «D», «F», «G» ή «J»), καθώς και το έτος «2021» και στα δεξιά το διακριτικό σήμα του χαράκτη. Στην περίμετρο του κέρματος απεικονίζονται τα 12 αστέρια της Ευρωπαϊκής Ένωσης.\nΗμερομηνία έκδοσης: 26 Ιανουαρίου 2021\nΘέμα: 150ή επέτειος από την ανακήρυξη της Ρώμης ως πρωτεύουσας της Ιταλίας\nΠεριγραφή: Το σχέδιο απεικονίζει λεπτομέρεια ενός γλυπτού του Angelo Zanelli με την ονομασία Dea Roma (θεά Ρώμη), το οποίο έχει τοποθετηθεί στο κέντρο του Altare della Patria, ενός μεγάλου αναθηματικού βωμού αφιερωμένου στο ιταλικό έθνος που βρίσκεται στο συγκρότημα Vittoriano της Ρώμης. Στο επάνω μέρος, υπάρχει η επιγραφή «ROMA CAPITALE»· στα δεξιά, αναγράφονται οι ημερομηνίες «•1871•2021•», που αναφέρονται στο έτος ανακήρυξης της Ρώμης ως πρωτεύουσας της Ιταλίας και στο έτος έκδοσης του κέρματος αντίστοιχα· στα αριστερά, αναγράφεται το ακρωνύμιο της Ιταλικής Δημοκρατίας «RI» και το μονόγραμμα «R» του νομισματοκοπείου της Ρώμης· στο κάτω μέρος, αναγράφονται τα αρχικά «UP» της σχεδιάστριας Uliana Pernazza. Στην περίμετρο του κέρματος απεικονίζονται τα 12 αστέρια της Ευρωπαϊκής Ένωσης.\nΘέμα: Επαγγελματίες του τομέα της υγείας\nΠεριγραφή: Στο κέντρο απεικονίζονται ένας άνδρας και μια γυναίκα με ιατρική ποδιά, μάσκα, στηθοσκόπιο και ιατρικό φάκελο που συμβολίζουν τους ιατρούς και νοσηλευτές που εργάζονται στην πρώτη γραμμή της μάχης κατά της νόσου COVID-19. Στο επάνω μέρος, αναγράφεται η λέξη «Grazie» ακολουθούμενη, στα δεξιά, από ένα σύμβολο καρδιάς. Στα αριστερά, απεικονίζεται ένας ιατρικός σταυρός· στο κέντρο, αναγράφεται το ακρωνύμιο της Ιταλικής Δημοκρατίας «RI»· στα δεξιά, αναγράφεται το μονόγραμμα «R» του νομισματοκοπείου της Ρώμης· κάτω αριστερά, αναγράφονται τα αρχικά «CM» της σχεδιάστριας Claudia Momoni και στο κάτω μέρος, αναγράφεται το έτος έκδοσης του κέρματος «2021». Στην περίμετρο του κέρματος απεικονίζονται τα 12 αστέρια της Ευρωπαϊκής Ένωσης.\nΘέμα: Η 100ή επέτειος από τη γέννηση του Μεγάλου Δούκα Ιωάννη\nΠεριγραφή: Το σχέδιο απεικονίζει στην αριστερή πλευρά την προτομή του Μεγάλου Δούκα Ιωάννη και στη δεξιά πλευρά την προτομή του Μεγάλου Δούκα Ερρίκου. Δίπλα σε κάθε προτομή αναγράφεται το αντίστοιχο όνομα του Μεγάλου Δούκα, καθώς και το έτος γέννησης του Μεγάλου Δούκα Ιωάννη, «1921». Κάτω από τις προτομές, αναπαριστάται περίγραμμα της πόλης του Λουξεμβούργου. Στα αριστερά, το κείμενο «GROUSSHERZOGE VU LËTZEBUERG» που δηλώνει επίσης τη χώρα έκδοσης απεικονίζεται σε κυκλική μορφή. Στο κάτω δεξιό μέρος αναγράφεται το έτος «2021». Στην περίμετρο του κέρματος απεικονίζονται τα 12 αστέρια της Ευρωπαϊκής Ένωσης.\nΘέμα: Πορτογαλική Προεδρία του Συμβουλίου της Ευρωπαϊκής Ένωσης\nΠεριγραφή: Το σχέδιο απεικονίζει αναπαράσταση των δεσμών μεταξύ της πρωτεύουσας της Πορτογαλίας και των άλλων ευρωπαϊκών πρωτευουσών και, ως εκ τούτου, σχηματίζει έναν χάρτη, ο οποίος υπάρχει ως φόντο στους χαρακτήρες «PRESIDÊNCIA DO CONSELHO DA UNIÃO EUROPEIA PORTUGAL 2021» (ελληνικά – ΠΡΟΕΔΡΙΑ ΤΟΥ ΣΥΜΒΟΥΛΙΟΥ ΤΗΣ ΕΥΡΩΠΑΪΚΗΣ ΕΝΩΣΗΣ – ΠΟΡΤΟΓΑΛΙΑ 2021). Στην περίμετρο του κέρματος απεικονίζονται τα 12 αστέρια της Ευρωπαϊκής Ένωσης.


Le Sakura, Μονπελιέ - Κριτικές εστιατορίων - TripAdvisor\nLe Sakura, Μονπελιέ\nΕυρώπη›Γαλλία›Occitanie›Herault›Μονπελιέ›Εστιατόρια σε Μονπελιέ› Le Sakura\n1 Κριτική Νο 689 από 1.035 στην κατηγορία Εστιατόρια για: Μονπελιέ Nombre d'Or\nΝα εμφανιστούν επίσης ΧάρτηςΔορυφορικός Έχει γίνει παύση των ενημερώσεων χάρτη. Μεγεθύνετε για προβολή ενημερωμένων πληροφοριών. Επαναφορά ζουμ Γίνεται ενημέρωση του χάρτη… Επιστροφή στον χάρτη Λήψη οδηγιών 65 avenue Samuel de Champlain, 34000, Μονπελιέ, Γαλλία 0467151432\nCastries, Μονπελιέ Domaine de Verchant\n(1) Le Sakura: Ξεκινήστε την κριτική σας Κάντε κλικ για να βαθμολογήσετε\nΕνημέρωση καταχώρισης… Le Sakura: Οι ταξιδιώτες που ενδιαφέρθηκαν γι' αυτό το μέρος είδαν επίσης\nΜονπελιέ, Herault Les Couleurs D'Ici\nLaverune, Μονπελιέ Mas des Filles\nLe Cres, Μονπελιέ Μονπελιέ: Όλα τα εστιατόρια (1228)\nLe Sakura: Έχετε πάει; Μοιραστείτε τις εμπειρίες σας! Γράψτε μια κριτική\nΈχετε απορίες; Λάβετε απαντήσεις από το προσωπικό αυτού του χώρου (Le Sakura) και από προηγούμενους πελάτες.\nΟδηγίες δημοσίευσης Λάβετε ειδοποιήσεις για τις νέες απαντήσεις στις ερωτήσεις σας. Ρωτήστε Συνηθισμένες ερωτήσεις: Προσφέρετε επιλογές χωρίς γλουτένη; Ισχύουν ενδυματολογικοί κανόνες; Επιτρέπονται σκύλοι στον εξωτερικό χώρο; Κοντά σε: Le Sakura Κοντινά αξιοθέατα με τη μεγαλύτερη βαθμολογία 2.274 Κριτικές Place de la Comedie\n123 Κριτικές Le Pavillon Populaire\n167 Κριτικές Le Corum\nΑναζήτηση όλων των αξιοθέατων Κοντινά εστιατόρια με τη μεγαλύτερη βαθμολογία 38 Κριτικές Les Anses D'Arlet\n247 Κριτικές L'oracle\n31 Κριτικές L'Escabeche


AB 116 - Ortsa.gr\nΗ ΑΒ Yachts «γεννήθηκε» το 1992 με σκοπό να θέσει τα μέτρα στον κόσμο του ποιοτικού σκάφους αναψυχής, πράγμα που πέτυχε μέσα σε ελάχιστο χρόνο. Για πρώτη φορά είδαμε τη χρησιμοποίηση πρόωσης με jets σε σκάφη επιδόσεων μικρού μεγέθους, ειδικές κατασκευαστικές κόλλες σε συνδυασμό με συνθετικά υλικά τεχνολογίας αιχμής και ειδικά σχεδιαστικά προγράμματα.\nΓια τη νέα εποχή του μεγάλου αυτού ιταλικού ναυπηγείου το σημείο αναφοράς είναι το επιβλητικό flying bridge του ΑΒ 92, που είδαμε για πρώτη φορά στο ναυτικό σαλόνι της Γένοβας, τον περασμένο Οκτώβριο, αλλά και στο νέο μοντέλο για το 2009, το ΑΒ 116, που θα γνωρίσουμε εδώ. Το τεράστιο στην κυριολεξία flying bridge με ανοιχτό πιλοτήριο του υπέροχου αυτού σκάφους με επιδόσεις που φτάνουν τους 50 κόμβους, είναι ένα από τα κύρια χαρακτηριστικά στοιχεία της σχεδίασης, παράλληλα με την απίστευτη ευρυχωρία που προσφέρει μέσα και έξω.\nΈχουμε κατά καιρούς αναφερθεί με θαυμασμό στην υπέροχη, πρώτη στον κόσμο κατά τη γνώμη μας ιταλική σχολή στη σχεδίαση, που έκανε την ιταλική βιομηχανία σκαφών αναψυχής να κυριαρχήσουν σ? ολόκληρο τον κόσμο. Το ιταλικό σκάφος ήταν ανέκαθεν αναγνωρίσιμο από τις γραμμές της σχεδίασής του. Το ΑΒ 116 είναι ένα από τα μοντέλα, που πέρα από το απόλυτο ιταλικό look διαθέτει και μια τεχνολογία, που το κάνει να προηγείται σε ό,τι έχει σχέση με τη φιλοσοφία των περισσότερων ναυπηγείων. Από τεχνολογικής πλευράς έχουν εγκαταλειφθεί οι παλιές μέθοδοι σε σχεδίαση και ναυπήγηση, με τη χρήση υλικών (hull, deck και υπερκατασκευή από Kevlar-carbon) και τεχνικών που συναντάμε στην αεροδιαστημική. Επίσης, η χρησιμοποίηση water jets προσφέρει ασύγκριτες επιδόσεις, άνεση και ασφάλεια, λιγότερη συντήρηση, καλύτερη μανούβρα και μεγαλύτερη ασφάλεια σε ρηχά νερά. Η φιλοσοφία της AB Yachts είναι πως τα water jets προσφέρουν καλύτερη απόδοση από τα κλασικά αξονικά συστήματα και τις προπέλες επιφανείας. Αυτά από πλευράς τεχνολογίας. Ας δούμε παρακάτω μια σύντομη περιγραφή των χώρων.\nΤο κατώτερο κατάστρωμα «φιλοξενεί» ως συνήθως τις καμπίνες επιβατών και πληρώματος. Το πλωριό τμήμα προσφέρει τρεις ανεξάρτητες καμπίνες για το πλήρωμα και τον κυβερνήτη, με δικό τους χώρο κουζίνας, αλλά και την κύρια κουζίνα του σκάφους. Πιο πρύμα υπάρχει ένα πολύ βολικό εσωτερικό σαλόνι, που με μια σκάλα επικοινωνεί απευθείας με το κύριο κατάστρωμα. Ακόμα πιο πρύμα υπάρχει μια μεγάλη καμπίνα VIP καθώς και τρεις ακόμα καμπίνες για τους φιλοξενούμενους. Η σουίτα του ιδιοκτήτη βρίσκεται πιο πρύμα και καταλαμβάνει όλο το πλάτος του σκάφους.\nΗ υπερκατασκευή στο κύριο κατάστρωμα είναι αφιερωμένη ολόκληρη στους επιβαίνοντες, με ένα υπέροχο καθιστικό και σαλόνι πρύμα, με την ξεχωριστή τραπεζαρία στη μέση και πιο πλώρα τον εσωτερικό χώρο διακυβέρνησης, που χωρίζεται με μια τηλεόραση 50 ιντσών. Το πλωριό κατάστρωμα διαθέτει ένα εξαιρετικά ευρύχωρο ανοιχτό σαλόνι, ιδανικό για ηλιοθεραπεία αλλά και για ένα ποτό. Το μεγάλο πρυμιό κατάστρωμα είναι ο al fresco χώρος που φιλοξενεί τους επιβαίνοντες, που μαζί με το σαλόνι δημιουργεί μια υπέροχη περιοχή για τα καλοκαιρινά βράδια στο λιμάνι ή στην άγκυρα.\nΔεν χρειάζεται φυσικά να αναφερθούμε στο styling ενός καθαρόαιμου ιταλικού σκάφους, αφού η ιταλική φινέτσα είναι από μόνη της «πρώτη» στη σχεδίαση και επιλογή των υλικών. Ο φακός μας είναι ο αδιάψευστος μάρτυρας ενός μοναδικού σκάφους. Ελπίζουμε να το δούμε και εμείς στο νερό σύντομα.\nΣχεδιαστής: Guido De Groot\nΥλικό κατασκευής: Kevlar-carbon\nΟλικό μήκος: 36,25 m.\nΠλάτος: 7,50 m.\nΒύθισμα: 1,60 m.\nΚινητήρες: 3 x 2400 BHP MTU 16V 2000 M93 Common Rail\nWaterjets: 3 x MJP 550\nΤαχύτητα κρουαζιέρας: 38-40 knots\nΓεννήτριες: Onan 2 x 50Kw + 1 x 26Kw\nΔεξ. καυσίμων: 15.500 lt.\nΔεξ. νερού: 5.000 lt.\nΑφαλατωτές: 2 x 600 lt/h\nΚλιματιστικό: Condaria 360.000 BTU\nΕπιβάτες: 11 σε πέντε καμπίνες με δικά τους μπάνια\nΠλήρωμα: 6 σε τρεις καμπίνες και δύο μπάνια\nPacifica, Λεωφ. Ποσειδώνος 69 και Λεωφ. Αλίμου, Άλιμος 174 55\nΤηλ. 210.98.80.652, 210.98.80.572, fax 210.98.80.270